Dačić najavio protumjeru naplate ulaska u EU | Krupljani.BA\nDačić je rekao kako je Srbiji potrebno da zna šta sve Evropska unija očekuje i želi od Beograda.\nMinistar vanjskih poslova Srbije Ivica Dačić upozorio je visoku predstavnicu EU-a Federicu Mogherini i Višegradsku grupu da je Srbija protiv plaćanja registracije ulaska građana koji putuju u Evropsku uniju i najavio da je službeni Beograd spreman uvesti recipročnu mjeru, izvijestili su beogradski mediji.\n“Mi smo protiv ETIAS sistema koji EU hoće uvesti našim građanima, da plaćaju za ulazak u EU. Nikom ne možemo da objasnimo koja je logika toga”, istakao je Dačić, učestvujući u radu konferencije Višegradske grupe (V4) u Varšavi.\nOn je najavio da će, bude li uvedeno plaćanje za ulazak u EU, predložiti da se “u skladu principa reciprociteta, uvedu protivmere”, objavila je Radiotelevizija Srbije\nBez jednostranih koraka\n“Ja ću to da predložim. Kako je moguće da se takav korak čini jednostrano?”, rekao je Dačić, naglasivši kako nije logično da građani Srbije plaćaju ulazak u EU, a da građani država članica EU dolaze u Srbiju besplatno.\n“Moramo poštovati jedni druge i raditi u zajedničkom interesu”, rekao je Dačić, komentarišući najavljeno uvođenje sistema registrovanja ulaska u EU kojim Evropska unija nastoji riješiti problem prouzrokovan izbjegličkom krizom i nekontrolisanim ulaskom na teritoriju Unije.\nSrbijanski šef diplomatije u Varšavi je od ministara vanjskih poslova Višegradske grupe, susjednih zemalja EU-a i zemalja zapadnog Balkana zatražio podršku u nastojanjima Srbije da u decembru otvori još tri pregovaračka poglavlja, jer bi to, po njegovoj ocjeni, “dalo snažan zamah” evropskoj perspektivi Srbije.\nOn je, komentarišući politiku uslovljavanja, rekao kako je Srbiji potrebno da zna šta sve Evropska unija očekuje i želi od Beograda.\n“Nama je potrebna strateška podrška EU-a u svakom pogledu”, citira Dačića RTS na svojoj internetskoj stranici.\n“Srbija veoma poštuje saradnju sa zemljama Višegradske četvorke. Trebamo još intenzivnije sarađivati, posebno na političkom i ekonomskom planu, jer je za nas na zapadnom Balkanu to veoma važno”, istakao je Dačić.\nDačić je kazao da cilj Srbije ostaje ulazak u EU, ali i dodao da svaka država “ima svoje nacionalne i državne interese”.\n“Svaki put kada je bivši britanski premijer David Cameron išao u Brisel, govorio je kako ide da brani engleske interese. Zašto bismo mi bili manje Srbi nego što je on bio Englez”, rekao je Dačić.\nPodsjetivši da je Sporazum o stabilizaciji i pridruživanju (SSP) s Kosovom ratificiran samo u EP-u, ali ne i u zemljama članicama, Dačić je upitao: “Kako možete govoriti o Kosovu kao državi… Mislite li da će Srbija da prihvati nezavisno Kosovo ako to nisu učinile ni sve države članice?”.\nOn je rekao kako se od Srbije traži da se pridružuje i odlukama Evropske unije koje nisu u skladu sa nacionalnim interesima Srbije.


07-07-2020 14:31 Srbija Politika\nNije važno ko će biti deo nove vlade kad je jasno da nijedna njena odluka ne može da prođe bez odobrenja Aleksandra Vučića, koji će sa Andrićevog venca šefovati njom, smatraju sagovornici.\nUpravni sud legalizovao izbornu krađu?! Više o tome čitajte OVDE.\nDODIK PORUČIO KOMŠIĆU: Prestani da držiš lekcije Srbiji, nemaš na to pravo!\nDR IVAN PAJOVIĆ: Na pragu smo velikog reseta - evo šta nam spremaju!


Sarajevska vijećnica, još jednom – SARAJEVO.co.ba\nObjavljeno 14. 07. 2011 14. 07. 2011 od sarajevo.co.ba\nSarajevska vijećnica, još jednom\nU centralnom holu zgrade Vijećnice u Sarajevu će danas biti svečano otvorena izložba “Sarajevska Vijećnica, još jednom” (Sarajevo City Hall Revisited).\nNa izložbi, koja će za javnost biti otvorena narednih šest mjeseci, bit će izložen obiman materijal o historijatu same građevine i okolnog područja grada, originalni arhitektonski nacrti, fotografije s prvog otvaranja 1896. godine i zabilješke o svrsi i ulozi ovog objekta u različitim periodima.\nVijećnica spada u red najznačajnijih historijskih i arhitektonskih spomenika grada Sarajeva. Tokom opsade Sarajeva (1992-1995), usljed žestokih ratnih dejstava i granatiranja, spaljena je te je postala metafora za uništenje kulturnog naslijeđa. Svrha izložbe je stvaranje nove turističke atrakcije koja će doprinijeti restauraciji ove slavne sarajevske građevine.\nIzložbeni materijal vlasništvo je restauratora enterijera ovog historijskog objekta – firme Urbing d.o.o. Sredstva prikupljena za vrijeme trajanja izložbe bit će iskorištena za obnovu i promociju projekta Vijećnice, dok će sadržaj postati trajnom izložbenom postavkom Vijećnice nakon njenog ponovnog otvaranja.\nIzložbu organizuju Grad Sarajevo i projektantska firma Urbing d.o.o, uz podršku USAID-Sida FIRMA projekta i Fondacije Sarajevo Navigator.\nObjavljeno u Susreti i zbivanjaOznačeno izložba,Vijećnica\nNazad Sarajevo i Željo večeras u Evropa ligi\nNaprijed Sarajevo odlično, bez golova


5 vrsta zaposlenih koje ćete sresti na proslavi svoje firme - Big Bang\nJune 28, 2018 Poslovanje\n5 vrsta zaposlenih koje ćete sresti na proslavi svoje firme\nProslave firmi i generalno organizacija korporativnih proslava su od izuzetne važnosti, ne samo za zaposlene, kako bi se konačno opustili nakon napornog poslovnog perioda koji su imali, već i za rukovodioce, kako bi bolje motivisali svoje zaposlene i kako bi sami oformili bolju interakciju sa njima, što će rezultirati boljom produktivnošću.\nMeđutim, motivacija zaposlenih umnogome zavisi od njihivh tipova ličnosti i načina na koji se ona ispoljava u radu, čega je svaki rukovodilac svestan, pa ćete zato u nastavku teksta saznati kakve sve vrste zaposlenih postoje, a koje ćete se sasvim sigurno sresti na jednoj od takvih zabava.\nOvakav zaposleni zahteva nekoliko stvari, a to su: sigurnost, stabilnost i predvidljivost. Oni vole stabilne, dobro ustanovljene organizacije, sa tačno podeljenim ulogama i mogućnostima za napredovanje koji su očigledni i unapred određeni, zbog čega je sa njima najlakše uspostaviti dobar odnos kroz regularnu i jasnu komunikaciju.\nOčekuju da budu redovno informisani o svemu, bilo da se radi generalnom stanju u firmi, ili o njihovom radu, kad očekuju da im se zadaju jasni ciljevi i nagrade njihov trud i dostignuća.\nOva vrsta zaposlenog želi da negde pripada, prijateljstva i trajne i smislene veze sa ljudima. Oni vole da učestvuju u bilo kakvoj organizaciji i uloge koje uključuju timski rad, društvene aktivnosti i prilike kad mogu da budu od pomoći drugim zaposlenima.\nOni su najbolje motivisani kad osećaju podršku, kad se drugi ljudi oslanjaju na njih i kad su uključeni u aktvnosti od važnosti, zbog čega imaju potrebu da iskažu svoje mišljenje i da ono bude poštovano i od značaja drugima.\nZvezda je ultimativni zaposleni, neko ko je jako dobar u svom poslu i ko uvek traži dalje napredovanje, u smislu prepoznavanja, poštovanja i hijerarhijskog statusa. Ova vrsta zaposlenog više uživa u vidljivim nagradama i povlasticama vezanim za njihov položaj, nego u pohvalama. Takođe, ono što ih tera da idu napred su jasno određena hijerarhija u firmi za koju rade, pa samim tim i titule i prilike da zasijaju, kao jasni ciljevi ka kojima se kreću.\nObožavaju da učestvuju na projektima, i bilo kakvim zadacima i aktivnostima koje će im omogućiti dalji napredak na poslovnoj lestvici, ali takođe vole da čuju povratne informacije o svom radu kako bi mogli što više da rade na sebi, i kako bi samim tim postali još bolji u svom poslu.\nOva vrsta radnika ima izražajne liderske sposobnosti koje tek trba da se razviju, što se vidi u njihovoj konstantnoj potrazi za što većim zaduženjima, moći, uticaju i kontroli nad drugim ljudima i resursima. Ova vrsta zaposlenog se obično nalazi na nekoj vrsti menadžerskog položaja, sa jasnim zaduženjima vezanim za ljude i resurse, i jasnim putem ka unapređenju.\nAko im se pruži odgovornost i mogućnost da utiču na donošenje odluka, onda im treba i valjan mentor koji će ih usmeravati i omogućiti da razviju svoj potencijal do kraja.\nOvakva vrsta zaposlenog traži inovaciju, kreativnost i promenu, odosno dinamiku. Uživaju u rešavanju problema, rad pod pritiskom, inovativnu organizaciju i okruženje koje im predstavlja izazov. Najbolji su u aktivnostima i projektima koje uključuju razvoj i implementaciju neke ideje, kada njihova originalnost dolazi do punog izražaja.\nOno što ih koči je rutina i nemogućnost da budu spontani, jer se tada brzo dosađuju i lako postanu demotivisani. Najbolje napreduju u stimulišućem okruženju, odnosno u prostoru gde mogu da izraze svoju kreativnost bez ograničenja.\nSasvim je sigurno da ste se i u vašoj firmi susreli sa ovakvim tipovima zaposlenih, i da imate ovakve kolege, a možda i va baš vi spadate u neki od ovih tipova ili više njih, ali ono što je najvažnije na ovakvim skupovima jeste da se dobro provedete i oformite kvalitetne veze sa kolegama, bez obzira na njihovu ličnost i ulogu, jer jedino tako se i stvara povrenje od važnosti za svaku firmu.\nPrevious Post:5 Razloga zbog kojih bi trebalo da posetite Santorini\nNext Post:Paušalno plaćanje poreza za početnike


Patrijarh Irinej: SPC uskoro o Kosovu i Metohiji - 31.03.2018, Sputnik Srbija\nSrpska pravoslavna crkva uskoro će se zvanično oglasiti o tome šta misli o najnovijim dešavanjima na Kosovu i Metohiji, ali i o budućnosti našeg naroda u ovom... 31.03.2018, Sputnik Srbija\ncrkva a i mnogi vernici u ovom momentu veruju, da Vučić u nekom dosluhu sa Tačijem sprema "lekoviti i spasonosnu amputaciju Kosmeta" sada se u pitanju kako to da izvede. Crkva to mora, i mislim da Hoće, svojim jasnim stavom da zaustavi. To je imperativ , ako to ne učini izgubila je 800 Godina svog istoriskog kontinuiteta.\nŠto pre to bolje,već ste trebali i do sad da izadjete sa zvaničnim vasim stavom,koji je nadam se isti kao i stav vašeg naroda da su Kosovo i Metohija deo Srbije bile i ostaće za sva vremena.\n07:50 31.03.2018 (Osveženo: 08:23 31.03.2018)\nSrpska pravoslavna crkva uskoro će se zvanično oglasiti o tome šta misli o najnovijim dešavanjima na Kosovu i Metohiji, ali i o budućnosti našeg naroda u ovom delu Srbije, rekao je patrijarh srpski Irinej za Blic.\nOn je za taj list rekao i da ne želi da iznosi svoje mišljenje u javnosti o ovom pitanju, jer je ono suviše ozbiljno da bi se na bilo koji način pogrešno predstavilo.\n„Poučen lošim iskustvima o prezentaciji mojih izjava u medijima, ne želim da ih dajem telefonski, posebno ne o ovom pitanju, već će se o njemu SPC zvanično oglasiti. To će biti način da naša javnost čuje kako Crkva ocenjuje ono što se nedavno desilo u Kosovskoj Mitrovici, ali i kako vidi celokupnu situaciju u našoj pokrajini“, rekao je patrijarh.\nNa pitanje da li je tačno da je dogovoren njegov susret sa Nikom Dučićem, novim komandantom američke baze Bondstil, koji je srpskog porekla, patrijarh kaže da o tome ne zna ništa.\n„Meni niko nije najavio taj susret niti je neko tražio da do njega dođe. Ja sam o tome saznao iz medija, tako da vam o tome ništa ne mogu reći“, navodi patrijarh Irinej.


SLO: U protestima privedene 22 osobe, povređeno 6 policajaca\nTanjug 6. oktobra 2021. 09:19\nLJUBLJANA – Tokom jučerašnjih protesta u Ljubljani zbog anti-kovid mera, privedena su 22 učesnika, šest policajaca je zadobilo lakše povrede kada su demonstranti bacali predmete na njih, dok su dva učesnika protesta zbrinuta u zdravstvenoj ustanovi jer su se nagutali suzavca.\nPolicija je navela da su uhapšene i tri osobe zbog počinjenog krivičnog dela protiv javnog reda i mira, a među uhgapšenima je i predsednik stranke Resni.ca Zoran Stevanović jer je pružao otpor, prenosi TV Slovenija.\nPolicija je tokom protesta primenila prinudna sredstva, uglavnom suzavac i vodene topove, ali i patrone sa penom, konjicu i pse, kako bi rasterala demonstrante.\nZbog primene prinudnih sredstava za danas su zakazani novi protesti, a direktor uniformisane policije Danijel Lorbek rekao je da će prinudna sredstva primeniti i danas ako za to bude bilo potrebe.\nPolicija je navela da je do sukoba sa građanima došlo kada su počeli da bacaju razne predmete na policijske službenike, a red na ulicama Ljubljane ponovo je uspostavljen oko 21 sat.\nU školama CG zaraženo 549 učenika i 145 nastavnika\nProtesti u Ljubljani se organizuju zbog mera vlade protiv korona virusa.\nKorona presek: Registrovan 6.461 novi slučaj zaraze,…\nKisida: Japan da pojaca vojnu odbranu zbog Kine i S. Koreje


četvrtak, 11 oktobar 2018 10:21\nGrađani i pravna lica grada Sombora kabasti otpad mogu da transportuju jedino na deponiju "Rančevo"\n* Odeljenje inspekcije i komunalne policije podseća građane i pravna lica, da kabasti otpad nije dozvoljeno odlagati na javnu površinu\nPrema odredbama Odluke o održavanju čistoće na teritoriji grada Sombora, ovaj otpad korisnici su dužni da transportuju na deponiju „Rančevo“. Ovakav otpad se može odlagati i u posude koje, na zahtev i o trošku korisnika, obezbeđuje Javno komunalno preduzeće „Čistoća“.\nPod kabastim otpadom smatra se otpad koji se zbog veličine ne može odložiti u posude za odlaganje otpada, odnosno korpe, kontejnere, kante i druge posude.\nTo znači da stari nameštaj, kućne aparate, grane i drugi biootpad korisnici moraju transportovati na deponiju „Rančevo“ samostalno, ili će u te svrhe angažovati JKP „Čistoća“.\nObaveštenje Odeljenja inspekcije i komunalne policije dostupno je ovde.


BG: Prva solarna svetiljka, popravka na klik - Lightinus\nBeograd je dobio prvu solarnu uličnu svetiljku, koja je postavljena na Dunavskom keju i koja će se napajati 100% sunčevom svetlošću.\nKako su objasnili čelnici opštine Stari grad i kompanije koja ju je postavila, specifičnost ove svetiljke je što će se sve popravke obavljati na daljinu, odnosno jednim “klikom”.\n“Ono što je specifično kod ove lampe jeste da ona apsolutno nema nikakav trošak. Sad zamislite ceo grad Beograd koji nema nikakav trošak po pitanju električne energije”, izjavio je predsednik opštine Stari grad Marko Bastać.\n“Međutim, u ovoj varijanti možete jednim klikom iz jedne kancelarije bez izlaska na teren da otklonite sam kvar”, zaključio je Bastać.\nBranko Živković iz kompanije ,,Lajtinus” dodao je da ono što je “revolucionarno kod ove rasvete jeste pametan softver koji nama omogućava apsolutnu kontrolu i monitoring ove lampe”.\n“Možemo da garantujemo svih 365 dana u godini da će ta lampa raditi i biti dostajna zamena za postojeću tradicionalnu rasvetu, pritom stvarati kompletnu uštedu od električne energije, znači 100 odsto smo van mreže i u sistemima održavanja koji su naknadni troškovi, o kojima niko ne vodi računa, ali to su isto troškovi koji ulaze na kraju u bilans”, rekao je Živković.\nNije saopšteno koliko svetiljka košta i u kom periodu je investicija zamene klasične rasvete isplativa.


Na sastanku je takođe odobrena tehnička podrška za deset opština u izradi planova kapitalnih investicija i programskih budžeta za 2016. godinu. Izrada planova kapitalnih investicija deo je napora da se poboljša proces identifikacije, razvijanja i realizacije projekata koji mogu dati značajan doprinos razvoju. Lokalne samouprave su, u skladu sa Zakonom o budžetu, počele da primenjuju programsko budžetiranje od 2015. godine, ali im je i dalje potrebna stručna podrška kako bi u potpunosti primenili ovaj model budžeta, koji doprinosi delotvornijem upravljanju javnih finansija.\nTokom jučerašnjeg petog sastanka, Upravni odbor je odobrio i kriterijume za javne pozive za uvođenje i razvoj geografskih informacionih sistema (GIS), projekte javno-privatnog partnerstva i projekte za pokretanje biznisa u vlasništvu žena. Takođe je odobren plan za pružanje podrške opštinama u unapređenju razvoju socijalnog uključivanja kroz zapošljavanje ugroženih grupa.\nNa sastanku je predstavljen i napredak koji je Program ostvario u prvom kvartalu ove godine, a možda je najbolji pokazatelj napretka podatak o 77 odobrenih projekata za finansiranje u ukupnoj vrednosti od 1,12 miliona evra. Još jedan od ključnih rezultata oostvarenih tokom ovog perioda je i objavljivanje poziva za podnošenje predloga projekata lokalne infrastrukture od strane Sektora za ugovaranje i finansiranje programa iz sredstava Evropske unije pri Ministarstvu finansija Vlade Republike Srbije. S druge strane, članovi Upravnog odbora su ukazali na određene izazove sa kojima se Program součava.\nPredsedavajući Upravnim odborom, Branko Budimir, iz Kancelarije za evropske integracije Republike Srbije, ukazao je na to da je mali broj pristiglih predloga projekata direktno povezan sa ekonomskim razvojem. Od pristiglih 53 predloga za izradu tehničke dokumentacije, samo šest je bilo ekonomskih, dok je čak 53 odsto predloga bilo za rekonstrukciju već postojeće infrastrukture. On je pozvao predstavnike lokalnih samouprava da teže identifikovanju projekata koji doprinose ekonomskom razvoju kako bi što efikasnije utrošili sredstva koja su na raspolaganju preko Evropskog PROGRES-a.\nAna Stanković, ispred Delegacije Evropske unije, je ukazala da opštine moraju da poštuju početnu dinamiku u implementaciji projekata i da sva kašnjenja u početku, uključujući i kašnjenja u uplatama kofinansirajućih sredstava od strane opština, mogu da uspore realizaciju projekata.\nPredstavnik Švajcarske kancelarije za saradnju u Srbiji, Petar Vasilev, je dodao da u realizaciji projekata mora da postoji određen stepen saradnje i da „donatori moraju da budu sigurni da je određena opština dobar partner“.\nSastankom je predsedavala Kancelarija za evropske integracije Vlade Srbije a prisustvovali su predstavnici ministarstava Republike Srbije, opština koje učestvuju u realizaciji Evropskog PROGRES-a, predstavnici razvojnih agencija i projekata, civilnog društva, donatori – predstavnici Evropske unije i Vlade Švajcarske.\nAktivnosti Evropskog PROGRES-a, programa koji doprinosi održivom razvoju južne i jugozapadne Srbije, Evropska unija i Vlada Švajcarske podržaće sa ukupno 24,46 miliona evra. Odobreni projekti imaće za cilj jačanje lokalne administracije, stvaranje povoljne sredine za razvoj infrastrukture i privrede kao i poboljšanje sprovođenja socijalne inkluzije i politike zapošljavanja. Program sprovode Kancelarija Ujedinjenih nacija za projektne usluge (UNOPS) i Sektor za ugovaranje i finansiranje programa iz sredstava Evropske unije pri Ministarstvu finansija Vlade Republike Srbije (CFCU).


Priča i peva o ljubavi » Astro portal\nPriča i peva o ljubavi\nSada se lakše zaljubljuje, vidi sve lepše od onoga što zapravo jeste. Reč je o lepim samozavaravanjima ili ljubavnim iluzijama, koje se vremenom mogu raspršiti kao baloni od sapunice. Potreba za ulepšavanjem stvarnosti može se sada izraziti i na druge načine. Čitaće se ljubavno štivo u kojem ima nečeg nestvarnog i ulepšanog, slušaće se muzika koja u sebi ima nečeg nestvarnog. Ovo je vreme kada će biti i nekih ljubavnih […]


Talas štrajkova širom SAD - O-RUK\nTalas štrajkova širom SAD\nBy q 3 months ago\nAmeriku je tokom poslednjih mesec dana zahvatio talas masovnih radničkih štrajkova u različitim industrijama. Pandemija korona virusa je već ionako težak položaj radničke klase širom sveta učinila još težim. Umesto da bogati kapitalisti plate ekonomsku krizu izazvanu pandemijom, oni glavni teret pokušavaju da svale na radnike i da kroz zakidanje plata i drugih radnih prava nadomeste svoje gubitke, pokazujući da im nije stalo do života i zdravlja ljudi već isključivo do profita.\nRadnici kompanije Džon Dir poznate po proizvodnji traktora i drugih poljoprivrednih mašina su u tri američke države stupili u štrajk. Oko 10.000 radnika ove kompanije štrajkuje tražeći veće plate i bolje uslove penzionisanja. Uprava kompanije je čak želela da ukine nadoknade za prekovremeni rad, ukine planski rast plata radnicima sa dužim stažem, kao i da deo troškova zdravstvenog osiguranja prebaci sa kompanije na radnike. Ovakve mere su apsolutno neprihvatljive za radnike koji su započeli masovni štrajk polovinom oktobra kako bi primorali upravu ne samo da odstupi od navedenih mera, već i da poboljša radne uslove u kompaniji.\nOko 36.000 radnica i radnika medicinskog konzorcijuma Kaiser Permanente se proteklih nedelja izjasnilo u korist stupanja u generalni štrajk ukoliko uprava kompanije ne povuče skandalozni plan da se novim radnicima smanje plate za do 39 odsto od 2023. godine. Ovakva politika kompanije bi mogla da uzrokuje masovno otpuštanje starijih radnika sa većim platama jer je jednostavno isplativije za konzorcijum da samo zaposli ogroman broj novih radnika sa drastično nižim platama. Radnici ovog zdravstvenog konzorcijuma su posebno ugroženi budući da rade sa pacijantima obolelih od virusa COVID19 i umesto da budu dodatno nagrađeni, kompanija planira da im još više oteža rad.\nStarbaks će povećati plate svojim zaposlenima u Americi i uvesti razne promene kako bi poboljšao uslove rada u svojim lokalima. Ova odluka je posledica pokušaja radnika zaposlenih u 3 lokala u Bafalu, Njujork da se sindikalno organizuju zbog problema kao što su nedostatak osoblja u lokalima i obuka radnika. Ni u jednom od 8000 lokala Starbaksa širom Amerike nije dozvoljeno sindikalno organizovanje, pa su na ovaj pokušaj brže-bolje izašli u susret radnicima, nudeći im ne samo više plate, nego i više vremena za obuku, kao i aplikaciju preko koje će radnici moći da biraju smenu. Oni su ostavili poruku grupi Ujedinjeni radnici Starbaksa (Starbucks Workers United) i čekaju odgovor. Ovaj primer odlično pokazuje kako čak i pretnja ozbiljnim sindikalnim organizovanjem radnicima daje znatnumoć u pregovaranju za bolje uslove rada.\nAmazon je odavno poznat kao kompanija koja na razne načine ne poštuje i maltretira svoje zaposlene koji već neko vreme pokušavaju da se sindikalno organizuju i izbore za bolje uslove. Tako su zaposleni u 4 Amazonova skladišta na Stejten Ajlendu predali peticiju za formiranje sindikata američkom nacionalnom odboru u Bruklinu. Organizatori, koji su sebe nazvali Amazonski radnički sindikat, pokušavaju da pokrenu nezavisni sindikat još od aprila i traže povećanje plata, više plaćenog odmora, duže pauze, kao i bolju zaštitu od korona virusa. Dok su se radnici mučili da zarade za pristojan život, Džef Bezos je od marta 2020. uvećao svoje ionako preveliko bogatstvo za 72 milijarde dolara. Postoje sumnje da se, kada su u aprilu u Alabami radnici prikupljali potpise za peticiju kako bi formirali sindikat, kompanija ilegalno umešala koristeći represivne mere kako bi sprečila radnike da se sindikalno organizuju.\nPrevious Italija: Veliki antifašistički protesti u Rimu\nNext Portugal: platformski radnici dobijaju status zaposlenih


► Milanović: Hrvatska ne podržava jednostrane revizije Dejtonskog sporazuma\n16.09.2020 | 20:49h ► 21:49h Zagreb\nDodik: Nisam došao u Zagreb da bih klevetao ili podmetao\nSrpski član Predsedništva BiH Milorad Dodik izjavio je danas da nije došao u Zagreb da kleveće i podmeće, već da hrvatske zvaničnike upozna sa svojim viđenjem situacije u BiH i načinima saradnje.\n"Izražavam zadovoljstvo činjenicom da sam danas ovde u Zagrebu razgovarao s predsednikom i premijerom…Mislim da se naša saradnja odvija na najbolji mogući način", rekao je Dodik posle susreta s Plenkovićem, prenela je N1 televizija.\nOn je zahvalio Hrvatskoj na "predanoj podršci evropskom putu Bosne i Hercegovine".\nDodik je ocenio da je ključno pitanje i funkcionisanje BiH, jer je, kako je rekao, nizom intervencija došlo do urušavanja odnosa.\n"Danas vidimo pokušaje bošnjačkog naroda koji pokušava marginalizovati položaj Hrvata i Srba i uočili smo da je bošnjačka strana ona koja radi u interesu bošnjačke političke elite", izjavio je Dodik.\nOn je je rekao da treba obezbediti da konstitutivni narodi imaju predviđena prava.\n"Mi u RS imamo dobru saradnju s Hrvatima, ali to nije na štetu Bošnjaka", dodao je član Predsedništva BiH iz RS.\nUpitan o kritikama hrvatskog i bošnjačkog člana u Predsedništvu zbog njegove posete Zagrebu, Dodik je odgovorio da postoji mogućnost da svaki član Predsedništva organizuje posete.\n"(Željko) Komšić je bio u Severnoj Makedoniji, pa niko nije pravio galamu. Oni mogu sutra ovde da dođu i da razgovaraju. Njihova komunikacija, njihov problem, pokazuju pravo lice političkog Sarajeva”, rekao je Dodik i dodao da "ne želi da napravi ništa na njihovu štetu".\nDodik je rekao da je Komšić "izabran bošnjačkim glasovima" i da "to ne bi bio problem da ne čini sve na štetu hrvatskog naroda u BiH".\nDodik: Verujem da će doći do komunikacije Milanovića i Vučića\nSrpski član Predsedništva BiH Milorad Dodik ocenio je večeras za RTL televiziju da veruje da će doći do komunikacije predsednika Hrvatske i Srbije Zorana Milanovića i Aleksandra Vučića.\nNa konstataciju novinara da u Milanovićevom kabinetu kažu da nemaju i da neće imati kontakte s Vučićem, Dodik je odgovorio da ne želi da komentariše domaćina, ali da misli da je greška ne komunicirati, preneo je RTL na sajtu.\n"Mislim da Vučić ima dobre namere i da može pomoći u stabilizaciji ukupnih prilika", rekao je Dodik.\nOn je naveo da su Srbi i Hrvati kao narodi "kroz istoriju imali teška sučeljavanja i teško breme nose, ali svakako u ovom trenutku su najvažniji narodi na ovom prostoru, imaju svoje države".\n"Naprosto smo primorani sarađivati. Ja verujem da će do te komunikacije doći i treba do nje doći", zaključio je Dodik.\nSrpski član Predsedništva BiH sastao se danas u Zagrebu s predsednikom Hrvatske Zoranom Milanovićem i premijerom Andrejom Plenkovićem.


Morfološki sterilni cvetovi su cvetovi kod kojih je došlo do poremećaja u toku rasta i razvitka pojedinih delova cveta, a što se u zavisnosti od karaktera poremećaja javlja kao prepreka njihovoj normalnoj oplodnji. Najčešće zastupljeni oblici morfoloških poremećaja u cvetu su: redukcija veličine kruničnih listića i filamenata, pojava staminodija, zakrivljenost stubića i nedovoljna razvijenost plodnika.\nProučavanje diferencijacije generativnih organa u periodu od V - IX etape organogeneze u šljive (Prunus domestica L.) sorti požegača, stenlej i altanova renkloda u toku 1981, 1982 i 1983. godine u Podlugovima kod Sarajeva, i u sorti požegača, stenlej, rutgeršteter, čačanska rodna, čačanska najbolja, čačanska lepotica, čačanski šećer i bruks u toku 1987, 1988 i 1989. godine u Osječanima kod Doboja, pokazuje da se morfološki sterilni cvetovi javljaju samo kod sorte požegače.\nNa intenzitet pojave morfološki sterilnih cvetova utiču i temperaturni uslovi u periodu od početka vegetacije do cvetanja. Kraći period trenda srednjih dnevnih temperatura iznad 5°C pred cvetanje i naglo podizanje srednjih dnevnih temperatura iznad 10°C ima za posledicu pojavu većeg broja morfološki sterilnih cvetova.


Najava Super liga Srbije – Kladjenje.rs\n[ 7 Marta, 2021 ] Bezbedan način za uplatu depozita Bonus\n[ 7 Marta, 2021 ] FUDBALSKA NEDELJA – Pet derbija, pet borbi za vrh! Bonus\n[ 7 Marta, 2021 ] Tiket dana (nedelja, 07.03.2021) Tiket dana\n[ 7 Marta, 2021 ] Tip dana: Atletiko Madrid – Real Madrid: Meč koji će nam dati mnogo odgovora! Ko će do trijumfa? Tip Dana\n[ 6 Marta, 2021 ] 1.500 razloga da odmah preuzmeš NAJVEĆI BONUS ZA KLAĐENJE! Bonus\nHomeNajava Super liga Srbije\nNajava: Super liga Srbije, 21. kolo: Oproštaj za 2018. Zvezda sa “brđanima”, Partizan protiv Mačve\n14 Decembra, 2018 Peca 0\nStigli smo do poslednjeg kola u prvom delu prvenstva elitnog fudbalskog takmičenja u Srbiji. Sa predstojećim, biše odigrano čak 21 kolo, što je, po nama, previše s obzirom na to u kakvom su nam stanju […]\nNajava: Super liga Srbije, 20. kolo: Napredak “glumi” PSŽ, Partizan na Banjici\n8 Decembra, 2018 Peca 0\nMalo po malo, superligaši stigoše do 20. runde. Posle ovog, još jedno kolo i (ne)zaslužena zimska pauza. Da li je ovo previše fudbala za većinu naših osiromašenih timova, sa tankim rosterima, pitanje je za dublju […]\nPribližava se kraju veoma naporna fudbalska polusezona u Srbiji, pogotovo za one ekipe koje su igrale još u kvalifikacijama za evropske kupove, pa su sezonu započele još tamo početkom jula meseca. Crvena zvezda će, pre […]\n8 Novembra, 2018 Peca 0\nNajava: Super liga Srbije: Zvezda sa Enfilda u Šabac, crno- beli sa “čarapanima”\n26 Oktobra, 2018 Peca 0\nUtakmicama 13. kola nastavlja se Super liga Srbije. Vodeća Crvena zvezda odlazi na nezgodno gostovanje u Šabac, a Partizan dočekuje, tradicioonalno, neugodni Napredak. Drugoplasirane Nišlije idu na Banjicu, a Čukarički, posle blamaže u Kupu, putuje […]\n18 Oktobra, 2018 Peca 0\nNajava: Super liga Srbije 11. kolo: “Zmajevi” u Humskoj, Zvezda u Gornjoj Varoši\n4 Oktobra, 2018 Peca 0\nPo odigravanju 11. runde srpske Super lige uslediće pauza u prvenstvu, u kojoj će fudbalska reprezentacija Srbije odigrati dve teške utakmice u Ligi nacija, gostovaće u Crnoj Gori i Rumuniji. Lider prvenstva, Crvena zvezda, posle […]\nNajava: Super liga Srbije 10. kolo: Na Čairu derbi kola, u Kuli – vojvođanski\n29 Septembra, 2018 Peca 0\nMalo po malo, Super liga je stigla do desetog kola. Crvena zvezda je jedina neporažena, ali posle večitog derbija ni ona nema maksimalan učinak. Kolo će obeležiti gostovanje probuđenog Partizana na niškom Čairu, gde ga […]\nPartizan i Crvena zvezda istrčaće na stadion crno-belih u nedelju uveče, a do tada će već biti odigano ostalih sedam utakmica 9. kola. Za razliku od desetina prethodnih, čini se da nikada jedan tim nije […]\n13 Septembra, 2018 Peca 0\n23 Avgusta, 2018 Peca 0\nMalo po malo, superligaši u Srbiji stigli su do šestog kola. Još uvek se najveća pažnja posvećuje našim preostalim predstavnicima u Evropi, Crvenoj zvezdi i Partizanu, ali će u ovom kolu epicentar biti južnije, u […]\nNajava: Super liga Srbije 4. kolo: Bez fudbala pod Bagdalom i u Humskoj, Voša juri prvu pobedu\n17 Avgusta, 2018 Peca 0\nOvog vikenda igraju se utakmice 4. kola Super lige Srbije. Najinteresantniji meč, koji su u Kruševcu trebali da odigraju Napredak i Crvena zvezda, odložen je zbog nastupa Beograđana u plej ofu za Ligu šampiona, odnosno […]\nNajava: Super liga Srbije, 4. kolo:\n9 Avgusta, 2018 Peca 0\nPosle evropskih ispita, koje su imali naši preostali predstavnici, srpski timovi su ponovo na domaćem terenu. Igraju se utakmice četvrtog kola Super lige. Vodeća Crvena zvezda, jedini tim sa maksimalnim učinkom, dočekuje Spartak iz Subotice, […]\nNajava: Super liga Srbije 3. kolo:\n3 Avgusta, 2018 Peca 0\nMalo po malo, superligaši stigoše do treće runde. I dok navijači domaćih klubova još uvek više pažnje posvećuju evropskim kvalifikacijama, u domaćoj ligi se zauzimaju pozicije u borbi za plej-of. Partizan će prvi put igrati […]\nNajava: Super liga Srbije 2. kolo\n27 Jula, 2018 Peca 0\nKao po običaju, u prvom kolu srpskog prvenstva dogodila su se iznenađenja, a prava senzacija bio je poraz Partizana od radnika u Surdulici. Crno-beli će i ovog vikenda putovati u ovaj grad, gde će igrati […]\nU nedelju je izuzetno bogata ponuda za klađenje, a za vas smo ovog puta pripremili duel između Atletiko Madrida i Real Madrida.Susret između dva tima iz prestonice je zakazan za 16 časova i 15 minuta. […]\nNajava i analiza: Serija A, 26. kolo: Juve na Lacio, Inter na Atalantu, težak ispit za “rosonere”!\nNajava i analiza: Premijer liga, 27. kolo: Igra se derbi Mančestera, može li šampion da pobedi bar Fulam na ”Enfildu”?\nNajava i analiza: La Liga, 26. kolo: Ko je gazda u Madridu?


► RSE: Grenel ostaje Trampov izaslanik za pregovore Srbije i Kosova\n"Grenel se raduje sledećoj raspravi o dijalogu (Beograda i Prištine) čim bude utvrđen sastav vlade (Kosova)", rekao je Kastin za Radio Slobodna Evropa.\nNemačka agencija DPA javila je ranije danas da će se Grenel za nekoliko nedelja povući s pozicije ambasadora SAD u Nemačkoj.\nGrenel je potom to potvrdio na Tviteru, prenoseći objavu novinara Dejli vajera Rajana Savedre s vešću o njegovom povlačenju s mesta ambasadora u Berlinu, uz komentar "tačno".\nAmerički diplomata je do sada obavljao i dužnost direktora nacionalnih obaveštajnih službi u Vašingtonu. Senat Kongresa SAD ove nedelje je na tu poziciju postavio republikanskog kongresmena Džona Retklifa.\nNemačka agencija DPA javila je da će Grenela na mestu ambasadora u Berlinu zameniti vršilac dužnosti zamenika ambasadora Robin Kvinvil.\nGrenel je u oktobru 2019. imenovan za specijalnog izaslanika predsednika SAD Donalda Trampa za pregovore Srbije i Kosova.\nTa odluka bila je iznenađujuća, pošto je krajem avgusta 2019. diplomata Metju Palmer imenovan za specijalnog izaslanika američkog državnog sekretara za Zapadni Balkan.\nGrenel je početkom 2020. godine izdejstvovao da predstavnici Srbije i Kosova potpišu tri pisma o namerama, za obnovu železničkog, avionskog i drumskog saobraćaja.


SAVREMENA VOLIJERA U GRBICAMA\nKragujevačko lovačko udruženje „Šumadija“ krupnim koracima grabi ka najvećim dometima savremenog lovstva u ovom kraju centralne Srbije. Pored već postojećih i izgrađenih najsavremenijih volijera za fazančiće u Rogojevcu i Grošnici, na Sv. Pantelejmona, svečano su uneti i mladi fazančići u novoizgrađeno prihvatilište u prelepim predelima Grbica.\nOvaj objekat koji je izgrađen po svim propisima, prostire se na 400 kvadratnih metara, i sa predhodna dva u Lovačkoj sekciji „Uglješnica“, moćiće u jednom turnusu da porihvati oko 1.000 mladih fazančića. Posle odrastanja i prilagođavanja prirodi biće pušteni u lovište.\nNajveći trud oko izgradnje ovog savremenog lovno-tehničkog objekta uložili su, predsednik ove sekcije i iskusni lovni radnik ovog kraja Šumadije - Žarko Živković i sekretar LU „Šumadija“ - Dragan Guberinić.\nOko sto lovaca Lovačke sekcije „Uglješnica“ u narednoj jesenjoj lovnoj sezoni, pored prirodnog priraštaja, biće u prilici da love i oko hiljadu fazana iz veštačke produkcije. I ovaj objekat građen je iz budžetskih sredstava za razvoj lovstva u Srbiji.\nPrigodnoj svečanosti u Grbicama, u porodici Živković, pored mnogih gostiju iz okruženja prisustvovali su i: Milosav Zimonjić Ziki, predsednik i Bojan Stevanović, potpredsednik LU „Šumadija“.


Region | DODIK OTVORENO: Neskriveno radimo na projektu samostalne RS, poslednji trenutak da se „vrati kući“ DODIK OTVORENO: Neskriveno radimo na projektu samostalne RS, poslednji trenutak da se "vrati kući" - Region\nDODIK OTVORENO: Neskriveno radimo na projektu samostalne RS, poslednji trenutak da se „vrati kući“\nDodik kaže da je ovo poslednji trenutak da se RS "vrati kući".\n„Proglasićemo ništavnim zakone o sudu i tužilaštvu na prostoru Srpske. Odbacićemo i zabraniti njihove aktivnosti na prostoru Srpske. To ćemo učiniti i sa SIPA i sa Obaveštajnom službom. Sudbinsko pitanje za Republiku Srpsku je vraćanje nadležnosti. Odbacujemo da se zakonima menja Ustav. U našem planu nije razbijanje teritorijalnog integriteta BiH, ali jeste vraćanje suvereniteta RS“, rekao je Dodik novinarima u Banjaluci.\n„Ukoliko “nenavođena raketa“ kao što je Ustavni sud, počne da donosi svoje odluke, ukinuće RS vrlo brzo. Naša je procena da nema nazad, mislimo vrlo ozbiljno i nećemo se povući pred pretnjama, sankcijama“, jasan je Dodik.\nCilj je da se odbije antidejtonsko ponasanje, dodaje predsednik SNSD.\n„Protiv sam bilo kakve vrste sukoba. Donosimo odluke i spremni smo na dijalog, nećemo voditi nikakve akcije, osim ako RS bude napadnuta. Da bi se upotrebila vojska BiH, ja sam uveren da nema odluka da se ta vojska upotrebi, siguran sam da nijedan Hrvat ne bi prihvatio da ide na RS“, naglasio je Dodik.\nOn je poručio da će RS odmah formirati obaveštajnu službu.\n„SIPA ćemo dati rok da napusti Republiku Srpsku, a ako ne napusti, primerenim merama ćemo mi to učiniti. Nista nije radikalno, ovo je samo jačanje Ustava i dejtonske pozicije RS. Centralizacija odgovara samo njima (u Sarajevu), a ne Srbima i Hrvatima“, rekao je Dodik.\nDodik kaže da je ovo poslednji trenutak da se RS „vrati kući“.\n„Vreme je da Republika Srpska vrati ono sto joj je oteto. Ako nema ranije dejtonske pozicije RS onda nema razloga da postoji BiH. Naš plan podrazumeva da odbijemo saglasnost po pitanju vojske, jer to je bilo vreme nametanja, to su bili nedostojni uslovi. Povući ćemo nasu saglasnost. Danas vidimo da je za ratne zlocine mogu da odgovaraju samo Srbi. Želimo da nam se vrate nadležnosti“, naglasio je.


MK nagradila zaposlene sa troje i više dece: Zadovoljni ljudi garancija uspeha - Bizlife.rs\n21:06 Beograd, 18/12/2017\nKompanija MK Grupa nagradila je svoje zaposlene koji imaju troje i više dece sa po 50.000 dinara uoči novogodišnjih i božićnih praznika.\nIznos od 8,35 miliona dinara raspoređen je na 166 porodica sa troje ili više dece, koliko ih ima u sistemu te kompanije koja je ovim gestom želela da promoviše porodične vrednosti i natalitet.\nPredsednik MK Grupe Miodrag Kostić rekao je novinarima u Beogradu da je MK Grupa najsnažnija kompanija u Srbiji jer u njoj rade sjajni ljudi.\n“Iza svakog uspešnog sistema stoje ljudi. Mi u MK Grupi verujemo da je garancija kvaliteta i uspeha kompanije stvaranje sistema zadovoljnih ljudi, kako na poslovnom planu, tako i privatno”, istakao je Kostić.\nJedan od nagrađenih Nikola Timko koji radi u kompaniji Karneks, članici MK Grupe, otac je sedam sinova i dve ćerke i nagrađen je sa 100.000 dinara. “Imam sreću što radim u kompaniji gde su dobrobit i sigurnost zaposlenih prioritet”, kazao je Timko.\nIvana Vujadinović iz Aik banke koja ima petoro dece rekla je da joj mnogo znači materijalna pomoć i podrška.\nKompanija MK Grupa, lider je u agrarnoj, šećernoj i mesnoj industriji u Srbiji, ima investicione planove u oblasti bankarstva i turizma, a i dalje će, kroz različite aktivnosti u okviru svog društveno-odgovornog poslovanja, nastaviti da promoviše porodiče vrednosti, ističu iz kompanije.\nposao nagrada praznik kostic mk komerc


Treba prevazići BDP da bi se proučilo zdravlje jedne zemlje | Nova Ekonomija\nTreba prevazići BDP da bi se proučilo zdravlje jedne zemlje\nEkonomisti, među kojima i američki nobelovac Džozef Stiglic i Francuz Toma Piketi, pozvali su na bolje merenje efekata krize da bi se izbegle "ozbiljne greške", a jedan od koraka je gledanje dalje od BDP-a.\nTo se navodi u danas objavljenom izveštaju Organizacije za ekonomsku saradnju i razvoj (OECD), pod nazivom "Izvan BDP-a, meriti ono bitno za ekonomski i socijalni učinak".\n"Kada se koncentrišemo samo na ono što nam je pod rukom, moguće je načiniti ozbiljne greške u ekonomskoj politici", upozorila je Marten Diran, direktorka odseka za statistiku u OECD.\nOna je navela da bi, da su efekti krize bili bolje mereni, možda bilo "političkih odgovora kojim bi se minimalizovali njeni ekonomski, politički i socijalni efekti".\nAutori izveštaja su u dokumentu preporučili vladama da "bolje mere nejednakosti", što je omiljena Piketijeva tema, dok se današnje statistike ograničavaju na proračunavanje rasta BDP-a.\n"Treba prevazići BDP da bi se proučilo zdravlje jedne zemlje, i dodati mu listu indikatora koji pokazuju nivo raspoređenosti dobrobiti u društvu kao i održivosti na socijalnom, ekonomskom i ekološkom planu", naveli su oni.\nLekcija koju su autori izveštaja izvukli iz krize je da bi "prikladniji indikatori ekonomske nesigurnosti otkrili da su posledice recesije bile mnogo teže od onih koje je prikazivala statistika zasnovana na BDP-u".\nTaj izveštaj je nastavak rada predstavljenog 2009, na vrhuncu krize, na zahtev tadašnjeg francuskog predsednika Nikole Sarkozija.\nSrbija će u narednoj deceniji imati prosečan rast BDP-a od 4,7 odsto\nRast BDP-a u trećem kvartalu 3,7 odsto


Godišnjica stradanja u Podrinju: Predugo su Srbi umirali... (foto) - 08.07.2017, Sputnik Srbija\nGodišnjica stradanja Srba u srednjem Podrinju obeležena je na Gradskom trgu u Bratuncu, u Republici Srpskoj. 08.07.2017, Sputnik Srbija\nvesti, svet, republika srpska (rs), bratunac, region\n22:01 08.07.2017 (Osveženo: 03:43 26.08.2021)\n© Ministarstvo odbrane Republike SrbijeObeležavanje godišnjice stradanja Srba u srednjem Podrinju\nObeležavanju godišnjice i prikazivanju dokumentarnog filma o stradanju Srba na području srednjeg Podrinja prisustvovali su predsednik Republike Srpske Milorad Dodik, ministar odbrane Aleksandar Vulin kao izaslanik predsednika Republike Srbije, ministar za rad, zapošljavanje, socijalna i boračka pitanja Zoran Đorđević u ime Vlade Srbije, delegacija Narodne Skupštine Republike Srpske i brojni građani, saopštilo je Ministarstvo odbrane Republike Srbije.\nZvaničnici su prethodno prisustvovali parastosu ubijenim i poginulim Srbima Podrinja na Gradskom groblju u Bratuncu, te položili vence na Spomen-krstu.\nObeležavanje godišnjice stradanja Srba u srednjem Podrinju\nMinistar Vulin je izjavio da srpski narod „nikada neće prestati da traži istinu o svojim žrtvama“ i dodao da su „Srbi predugo i previše umirali i ginuli, a da je oko njih bila tišina“.\n„Ovde smo danas opet samo mi — predstavnici Republike Srbije i Republike Srpske, ali nema predstavnika međunarodne zajednice. Samo Srbe izgleda bole njihove rane, svi drugi okrenu glavu. Srbi su pokazali da su u stanju da poštuju tuđu muku i tuđu nevolju i da poštuju tuđe žrtve. Vrlo retko sa druge strane imamo priliku da vidimo ljude koji razumeju Srbiju i koji razumeju potrebu za mirom. Za mržnju i nesreću je dovoljan samo jedan, a za mir je potrebno dvoje“, poručio je Vulin.\n„Okupili smo se danas, 25 godina kasnije, sa velikom voljom da se poklonimo stradalim Srbima i da pokažemo svetu da nismo zaboravili zločine koje je neko počinio misleći da nikada za to neće odgovarati“, naglasio je ministar Đorđević.\n„Mržnja se ovde nije dala posejati, i ponosni smo na to što smo kao ljudi bili spremni da pružimo ruku pomirenja. Moramo da razmišljamo o budućnosti, da budemo čvrsto zajedno, poštujući sve druge. Jedino tako će istorija shvatiti da smo na pravoj strani“, izjavio je Đorđević.\n26 Februar 2017, 17:19\nPrema rečima predsednika Republike Srpske, stradanje Srba nas sve više stavlja u poziciju da stradalima damo punu pažnju i sećanje, da se nikada ne zaborave, a da ova okupljanja upravo tome i služe.\n„Zahvalan sam svima koji su došli da na ovaj način obeležimo naše stradanje i ojačamo naše sećanje“, poručio je Dodik.\nPrisutnima su se obratili i načelnik Opštine Bratunac Nedeljko Mlađenović i Slađana Zarić, autorka dokumentarnog filma „Zločin bez kazne — Stradanje Srba u srednjem Podrinju“ realizovan u saradnji RTS-a i Centra za istraživanje ratnih zločina Republike Srpske.\nU srednjem Podrinju, prema dokumentovanim podacima Republičkog centra za istraživanje rata, ratnih zločina i traženje nestalih lica, stradalo je 2.428 Srba.\nOpština Bratunac i Odbor za negovanje tradicije oslobodilačkih ratova Vlade Republike Srpske organizatori su ovogodišnjeg centralnog obeležavanja godišnjice stradanja Srba u srednjem Podrinju.


Kurti: Ne žalim za vladom, ali žalim za ljudima • RTK\nKosovski premijer, Aljbin Kurti je na sednici na kojoj se raspravlja o nepoverenju njegove vlade, kazao da Vlada 50 dana od kada je počela sa radom, nije imala ni 100 sati da pokaže šta može.\n"Još na samom početku smo smanjili plate premijera i zamenika, ali ne i plate u pravnom sistemu. Razrešili smo sedam koordinatora koji su bili nepotrebni. Naši ministri su neprestano radili na pomoći određenih odluka. Smanjenjem budžeta smo uštedeli 430.000 evra", kazao je Kurti.\nKurti je ukazao koje su sve mere preduzeli u borbi protiv koronavirusa.\n"Mi smo i odredili studentski dom kao karantin, ukinuli tarifu za sirovine iz BiH i Srbije. Od juče smo zabranili kretanje od 10 do 16 i od 20 do 6 ujutru. Zabranili smo okupljanja i dodelili smo dve penzije kao što smo i obećali. Poštovani poslanici ne žalim za ovom vladom, ali žalim za ljudima šta im se dešava i šta će im se dešavati. Ljudi će ostati bez jedne vlade koja se ozbiljno zalagala protiv korupcije", dodao je Kurti.\n"Nije ideja da se ukloni taksa da se započnu pregovori, ideja je da se ukine taksa da se postigne dogovor", dodao je Kurti.\nDogovor sa DSK je prekinut kada su rekli "ukinite tarifu bez reciprociteta", kazao je Kurti.\n"Tokom ovih 50 dana normalno da je bilo optužbi to je deo politike, politika je za mene borba. Ja sam kao premijer naučio više za ovih 50 dana nego ranijih godina, imao sam više informacija nego bilo kada", kazao je Kurti.\nMi smo znali da ova Vlada može da se razreši i ja sam srećan što danas nemamo vanredno stanje.\n"Za mene je mnogo važnije da se ne proglasi vanredno stanje, nego da li ću ja ostati bez svojih nadležnosti", kazao je Kurti.\nOd 1. aprila na Kosovo ušla srpska roba vredna 1,6 miliona\n"Očekivao sam da će Tači podneti prijavu protiv Martija"


Željko Pantelić: Srbija i komšije na turskom drumu za EU\nSvet Autor:Željko Pantelić05. jul. 202120:44\nPored prijatelja koji se na rečima zalažu za ekspresni ulazak Srbije u EU, neprijatelji nam nisu ni potrebni. Podrška mađarskog premijera Viktora Orbana, slovenenačkog predsednika vlade Janeza Janše, predsednika Češke Miloša Zemana, poljskog kleropopuliste Jaroslava Kačinjskog, italijanskog šefa diplomatije Luiđija Di Maja, suverenističko-populističke desnice u Italiji i Frankcuskoj i antiglobalisičkih levičarskih pokreta od Grčke do Nemačke, nanosi mnogo više štete nego što donosi koristi Srbiji i zapadnobalkanskim državama u procesu evrospkih integracija.\nSeul: Radnički protesti, traže se bolji uslovi rada\nJanša: Ubrzati integraciju zemalja Zapadnog Balkana u EU\nMilanović: Pitajte Plenkovića da li mu je neugodno\nKo se rodio u godini kada je Srbiji i njenim komšijama tzv. Solunskom agendom obećano članstvo u EU postao je punoletan, a Beograd i okolne prestonice na Zapadnom Balkanu su dalje od ulaska u EU nego što su bili te 2003. godine kada je u grčkom gradu održan Samit EU.\nU prethodne dve decenije uslovi za ulazak u privilegovani evropski klub su kudikamo rigorozniji u odnosu na one koje su trebali da ispune države koje su ušle u EU 2004. i 2007. godine. Kada bi postojeće države članice EU morale da ispune parametre koji se traže od Srbije i drugih zapadnobalkanskih država, Evropska unija bi ostala sa jednocifrenim brojem zemalja.\nEU je sa stalnim pooštravanjem uslova i tolerisanjem zloupotrebljavanja procesa proširenja i upotrebe veta za realizaciju nacionalnih agendi ili lečenja nacionalnih frustracija država članica EU, bukvalno učinila nemogućim ulazak bilo koje nove članice.\nDeset zemalja koje su ušle u EU 2004. godine otvorile su i zatvorile pregovore za četiri godine, Slovačkoj je čak bilo potrebno samo dve i po godine. Bugarskoj, Rumuniji i Hrvatskoj je bilo potrebno malo više vremena, ali su tri balkanske zemlje i dalje drugorazredne članice EU jer ne pripadaju ni Evrozoni a nisu ni deo Šengenskog sporazuma iako je od njihovog ulaska u evropski klub prošlo 14 odnosno osam godina.\nCrna Gora je pre neki dan proslavila devet godina od početka pregovora o članstvu, Srbija gazi već sedmu godinu i obe zemlje nisu stigle još ni do polovine puta. Izjave crnogorskog premijera Zdravka Krivokapića da će Crna Gora zatvoriti pregovore do 2024. godine su na liniji ozbiljnosti izjava koje smo slušali o brzom članstvu u EU od Zoran Živkovića, Božidara Đelića, Duška Markovića i drugih srpskih i crnogorskih zvaničnika.\nNisu Slovačka, Poljska, Mađarska i drugih sedam država iz “Big bang proširenja” imale takve administrativne kapacitete, bili šampioni u borbi protiv korupcije i sa izgrađenim institucijama i pravnom državom da uđu tako ekspresno u EU koliko su Brisel i najvažnije zapadnoevropske prestonice imale manje zahtevne kriterijume i parametre za njih nego što ih danas imaju za Srbiju i druge zapadnobalkanske zemlje.\nPre četvrt veka vodeći akcionisti u tadašnjoj 15-očlanoj EU, Berlin, Pariz i London, su imali veoma jake interese da jedna ili nekoliko zemalja iz pakete proširenja 2004. i 2007. godine uđu u EU. Njima se pridružila i Grčka koja je stala uz Kipar.\nNa prelazu između dva veka bili smo svedoci ukrštenih ucena i pretnji vetom sa svih strana. Nemačka je ceo proces uslovljava proširenjem na Poljsku koja je bila od strateške važnosti za Berlin, Velika Britanija je sponzorisala pribaltičke republike a Francuzi su gurali Rumuniju i Bugarsku jer su iz nekog razloga verovali da će sa ulaskom Bukurešta i Sofije biti ojačana frankofonska komponenta EU pod naletom anglofonskog i germanofonskog uticaja. Na kraju je stigla Atina sa decidnim stavom: ili s Kiprom ili niko.\nPosto su shvatili razmere greške koju su napravili sa brzopletim, nepromišljenim i aljkavim proširenjem EU, Berlin, Pariz, Hag i još par skandinavskih članica su činili sve da uspore ili zaustave proces proširenja na šest zapadnobalkanskih zemalja koje sve skupa nemaju stanovnika koliko nemačka pokrajina Severna Rajna-Vestfalija.\nPomenute članice EU, i pre svega Holandija, nisu želele da koriste evropske integracije kao šargarepu za rešavanje teških pitanja na Zapadnom Balkanu i približavanje regiona EU, već su ih upotrebljavale da stave klipove u točkove kandidatima i potencijalnim kandidatima i zaustave ih u procesu pibližavanja EU.\nNiko ovde ne želi da opravda Srbiju, Crnu Goru i zemlje u okruženju za njihovu sporost u sprovođenju reformi, odsustvo snažne volje da se izgrade jake instiucije, postave čvrsti temelji pravne države, osiguraju prava i slobode, uđe ozbiljno u borbu sa kriminalom i korupcijom. Međutim, vrlo je indikativno da su iste zemlje koje su primile Kipar sa trećinom okupirane teritorije požurile da pošalju poruku zapadnobalkanskim državama da nijedna neće moći da uđe pre nego što reši pitanje svojih granica.\nIdentične države koje su primile u članstvo Rumuniju ogrezlu u korupciji i Bugarsku u raljama organizovanog kriminala najednom su postale alergične na podmićivanje i mafiju u zapadnom delu Balkana. EU koja se ponašala kao najbolja majka prema istočnoevropskim državama pretvorila se u zlu maćehu prema državama nastalim iz pepela bivše Jugoslavije.\nHolandija je uz prećutnu podršku Nemačke i skandinavskih članica EU usporila a zatim i zaustavila put Srbije ka članstvu u EU, i to u krucijalnom periodu između 2005. i 2010. godine. Hagu nije bilo stalo toliko da Srbija uhapsi ratne zločince koliko da izgubi poslednji voz za EU na srednji i dugi rok.\nAtini je bilo dozvoljeno, bez ikakavih posledica, da blokira Skoplje 15 godina zbog pitanja imena bivše jugoslovenske republike. Francuzi već par godina ne dozvoljavaju da Priština dobije viznu liberalizaciju i pored toga što je na Kosovu provela čak 10 godina najveća i najskuplja civilna i pravno-policijska misija EU u njenoj istoriji, poznata pod imenom Eulex.\nU poslednjih 15 godina EU je nekoliko puta pooštravala uslove za prijem u članstvo, od uslova za otvaranje do ispunjavanja parametara za zatvaranje. Poslednja promena metodologije, na pritisak Francuske, je samo još jedna etapa u procesu koji je uzeo maha posle velikog proširenja iz 2004. godine.\nPredsednik Francuske Emanuel Makron je imao, ako ništa drugo, čestitosti da kaže da neće biti novog proširenja pre nego što se EU reformiše i promeni sistem odlučivanja. U jednom momentu je šef Pete republike pomislio da bi mogao da privoli istočnoevropske zemlje da pristanu na reforme i ukidanje konsenzusnog glasanja u zamenu za brže evropske integracija zapadnobalkanskih država. Međutim, brzo mu je postalo jasno da podrška mađarskog premijera Viktora Orbana i drugih istočnoevropskih lidera ne ide dalje od retorike i da im ne pada na pamet da se odreknu poluga uticaja na odlučivanje u EU zarad ubrzavanja evropskih integracija balkanskih komšija.\nProširenje EU je jedna od materija o kojima se odlučuje konsenzusom u nadležnim telima u Briselu. Zahvaljujući tom pravilu sve države članice EU mogu da koriste, bez limita i bez posledica, pravo veta kako bi realizovali nacionalne agende u procesu pregovora o članstvu EU sa državama kandidatima. Bugarska blokada Severne Makedonije je školski primer zloupotrebe konsenzusnog glasanja u EU za ostvarivanje nacionalnih interesa na uštrb evropskog i države kandidata u procesu pregovora.\nAktuelni lideri u EU ne žele novo proširenje i pored toga što su svesni opasnosti držanja našeg regiona u limbu. Javno mnjenje u većini država članica Unije, pre svega u onim najvažnijim, je protiv ulaska Srbije i drugih država Zapadnog Balkana u EU. U takvoj postavci stvari ceo Zapadni Balkan se kreće ka koloseku na kojem se već godinama nalazi Turska koja je otvorila pregovora 2005. godine pomirena sa idejom da ih nikada neće završiti.\nZa razliku od istočnoevropskih država i mediteranskih ostrva koji su na prelazu između dva veka imali veoma jake sponzore u EU, zapadnobalkanske zemlje ne mogu da računaju na ozbiljnu i doslednu podršku nijedne važnije prestonice.\nBez snažnog stimulansa iz EU uz srazmernu i funkcionalnu upotrebu “štapa i šargarepe”, Srbija i njene komšije neće nikad uspeti da uspostave pravne države i da reše međusobne sporove poput Beograda i Prištine ili unutrašnja entničko-identiteska pitanja u Bosni i Hercegovini, Crnoj Gori i Severnoj Makedoniji dok će Albanija ostati u kandžama organizovanog kriminala. Zato članstvo u EU nema alternativu za one koji žele bolju Srbiju i region, za druge ima solucija na pretek.\nBeogradČeškaeuEvropska unijafrancuskaGrčkaItalijakomšijeNemačkaSrbijaZAPADNI BALKAN


Šef diplomatije EU Žozep Borelj i specijalni predstavnik EU za dijalog Beograda i Prištine Miroslav Lajčak su u telefonskim kontaktima sa predsednikom Srbije Aleksandrom Vučićem i predsednikom prištinske vlade Aljbinom Kurtijem, a cilj je hitno spuštanje tenzija na severu Kosova i Metohije i eventualno održavanje sastanka Vučića i Kurtija u Briselu, saznaje Tanjug iz izvora u EU.\nVišković: Dešavanja na KiM svesno iscenirana\nPredsednik Vlade Republike Srpske Radovan Višković reagovao je danas na najnovija dešavanja na Kosovu i Metohiji, ocenivši da je reč o svesno isceniranom događaju koji je tražio reakciju institucija Srbije.\nČović: Sada je međunarodna zajednica na potezu\nNekadašnji potpredsednik Vlade Srbije i nekadašnji šef Koordinacionog tela za KiM Nebojša Čović rekao je za RTS da je situacija na administrativnim prelazima "već viđeno", jer Priština kad god treba nešto da ispuni, ona napravi incidentnu situaciju.\nVulin: Situacija na KiM mirna, ali napeta, Srbi na KiM nisu sami\nPredsednik Skupštine Srbije Ivica Dačić poručio je danas da je akcija kosovske vlade i slanje specijalnih jedinica Rosu na sever Kosova zapravo generalna proba kako će reagovati Srbija i međunarodna zajednica.\nPoslanik liste Albanska demokratska alternativa - Ujedinjena dolina u Skupštini Srbije Šaip Kamberi ocenio je danas da je Beograd kriv za situaciju sa registarskim tablicama na Kosovu i Metohiji.\nSelaković razgovarao u Njujorku sa ministrima spoljnih poslova Tunisa i Estonije\nMinistar spoljnih poslova Nikola Selaković započeo je u Njujorku aktivnosti na marginama 76. zasedanja Generalne skupštine UN sastankom sa ministrom inostranih poslova Tunisa Otmanom Žerandijem. Selaković je razgovarao i sa ministarkom inostranih poslova Estonije Evom Marijom Lijmets, saopštilo je Ministarstvo spoljnih poslova.


Kirbi: Pohvala Vojvodini za investicije : Nadlanu.com\nKirbi: Pohvala Vojvodini za investicije\nObjavljeno 30. maj 2013. / 19:17:53\nTokom njihovog susreta u Novom Sadu, u kojem je razgovarano o aktuelnim društvenim i ekonomskim prilikama u AP Vojvodini, ambasador Kirbi je rekao da je Vojvodina poznata po svojoj multietničnosti i harmoničnom odnosu pripadnika različitih nacionalnih zajednica.\nKirbi smatra da je Vojvodina deo Srbije koji je veoma atraktivan za strane investitore, zahvaljujući svom geografskom položaju i susedima koji će od juna biti članovi EU, navedeno je u saopštenju.\nPajtić je istakao da je Vlada Vojvodine odavno prepoznala geografske prednosti pokrajine i da će nastaviti, u okviru svojih mogućnosti, da investira u razvoj infrastrukture i poboljšanje nivoa obrazovanja, zarad privlačenja stranih investicija.\nNavodeći rezultate koji govore o uspešnosti tih nastojanja, on je rekao da od ukupnih investicija koje su stigle u Srbiju, oko 45 odsto je realizovano na teritoriji Vojvodine.\nIz IPA programa prekogranične saradnje Srbije sa susednim državama, velika većina programa se odnosi na prekograničnu saradnju korisnika sa teritorije AP Vojvodine, napomenuo je Pajtić i ukazao da je, prema Fajnenšel tajmsu, Vojvodina na četvrtom mestu u Evropi po efikasnosti stranih ulaganja.\nPrema njegovim rečima, te činjenice su Vladu Vojvodine opredelile da i u narednom perodu nastavi da vodi politiku stvaranja uslova za privlačenje investitora, pri čemu će posebnu pažnju voditi o ravnomernom regionalnom razvoju i izgradnji industrijskih zona u svim opštinama, što bi trebalo da obezbedi ožuvanje reputacije ekonomski razvijene pokrajine.\nJedan od prioriteta je i unapredjenje saradnje Vojvodine sa regionima u državama koje su članice EU, kazao je Pajtić i dodao da su uspešni programi medjuregionalne saradnje koju Vojvodina ima sa županijama u Madjarskoj, Rumuniji i Hrvatskoj, doprineli unapredjenju ukupne saradnje Srbije sa državama u regionu.


Vesti: Ko je kriv za situaciju u kojoj se nalazi Novak Đoković /video/ - 07.01.2022, Sputnik Srbija\nVesti: Ko je kriv za situaciju u kojoj se nalazi Novak Đoković /video/\nPratite Vesti Radija Sputnjik. 07.01.2022, Sputnik Srbija\nU vremenima preokreta izazvanog pandemijom najopasniji virus je izgleda sam čovek, a pred svakom velikom opasnošću solidarnost je najveći lek, poručuje na Božić u razgovoru za Sputnjik episkop bački Irinej.\nIako ni na Badnji dan nisu imali mira, jer je počeo vestima o policijskoj akciji u Prištini, Uroševcu i Štrpcu, Srbi na Kosovu i Metohiji najradosniji hrišćanski praznik dočekuju srećni i, kako kažu, Bogu zahvalni.\nPosle proširenja američkih sankcija Miloradu Dodiku, nema nikakve dileme da će politička situacija u BiH biti još zategnutija, poručuju analitičari.\nNovak Đoković i dalje u izbegličkom hotelu u Melburnu. Da li su organizatori Australijan opena krivi za situaciju u kojoj se našao najbolji svetski teniser i ko bi mogao da odgovara?


Premijer Morison: Ukidanjem vize Đokoviću ministar zaštitio građane - Izazov\nPremijer Morison: Ukidanjem vize Đokoviću ministar zaštitio građane\nRadio-televizija Srbije\t 14. januara 2022. 09:21\nMorison je istakao da je ministar za imigracije Aleks Hok dobro razmislio i doneo odluku u najboljem interesu građana.\n"Video sam odluku ministra za imigracije o ukidanju vize gospodinu Novaku Đokoviću. Verujem da je nakon pažljivog razmatranja, ministar odlučio da poništi vizu gospodinu Đokoviću na na osnovu zdravstvenih razloga i opšteg dobra, jer je tako u javnom interesu", rekao je Morison.\n"Pandemija je bila neverovatno teška za svakog Australijanca, ali smo ostali da se držimo zajedno i sačuvali smo živote i sredstva za život. Zajedno smo uspeli da ostvarimo da imamo jednu od najmanjih stopa smrtnosti, najjaču ekonomiju i najviši rejting vakcinacije na svetu."\n"Australijanci su se toliko žrtvovali tokom pandemije i sa pravom očekuju da rezultati te žrtve budu zaštićeni. To je ono što je ministar uradio današnjom odlukom."\nPrvi čovek Federalne vlade istakao je da se i na ovaj način čuvaju životi Australijanaca, održavanjem jake granične politike.\n"Naša jaka granična politika sačuvala je Australijance bezbednima, prvo od kovida, a onda i tokom pandemije. Zbog očekivanih pravnih procesa koji se odvijati, neću više komentarisati ovu temu", zaključio je premijer Australije.


SDA 'POJASNILA' MINISTRU SULJAGIĆU: Nećemo se mi prilagođavati SDP-u samo zato što to pretenciozno želi mlađahni ministar\nSDA 'POJASNILA' MINISTRU SULJAGIĆU: Nećemo se mi prilagođavati SDP-u samo zato što to pretenciozno želi mlađahni ministar\nPodsjećamo ga da u BiH i KS nije na vlasti ni diktatura ni vojna hunta. U parlamentarnnoj demokratiji i zajednici različitih naroda i religija ne postoje prečice za rješavanje problema.\nKantonalni odbor SDA Sarajevo iznenađen je proizvoljnim ocjenama i teškim kvalifikacijama koje je na račun ove Stranke u domaćim medijima izrekao Emir Suljagić, ministar obrazovanja i nauke u Vladi Kantona Sarajevo. SDA nema namjeru mijenjati svoju principijelnu i odgovornu politiku i neće se prilagođavati SDP-u samo zato što to pretenciozno želi mlađahni ministar. Također, SDA ne stoji na putu svom koalicionom partneru SDP-u, kako to tvrdi ministar Suljagić, koji svoju brzopletost i nesposobnost da ponudi prihvatljiva zakonska riješenja u obrazovnom sistemu Kantona Sarajevo sada pokušava predstaviti kao nekakav sukob i svađu unutar platformaške koalicije.\n- Odnosi između vodećih ljudi dvije stranke su na sasvim zadovoljavajućem nivou. Vlada i skupštinska većina funkcioniraju normalno. SDA ne želi i neće lomiti preko koljena odluke o važnim pitanjima kao što su vjeronauka u školama i zakonska rješenja o policiji. To su svojim principijelnim raspravama i glasanjem u Skupštini KS pokazali i njeni poslanici, a ministar Suljagić bi se svakako trebao zabrinuti zbog činjenice da su protiv njegovih rješenja bili svi zastupnici, osim njegovih kolega iz SDP-a koji su bili suzdržani i koji ga iz partijske solidarnosti očito nisu htjeli do kraja obrukati- stoji u saopćenju.\nKO SDA smatra da ministar u svom revolucionarnom zanosu poziva da se aktuelno stanje u društvu mijenja "ognjem i mačem".\n- Podsjećamo ga da u BiH i KS nije na vlasti ni diktatura ni vojna hunta. U parlamentarnnoj demokratiji i zajednici različitih naroda i religija ne postoje prečice za rješavanje problema. Za njeno funkcioniranje od vitalnog je značaja put međusobnog uvažavanja, dogovaranja i kompromisa. Također, ministar bi trebao biti upoznat sa ključnim tačkama koalicionog sporazuma stranaka platforme, a one govore o potrebi radikalnog mijenjanja ekonomske i socijalne situacije u državi i kantonu i poboljšanja uvjeta života svih građana. SDA će i dalje zajedno sa SDP-om i drugim strankama raditi na ostvarenju tih ciljeva- navodi se na kraju saopćenja.\nObjavio: Wed, 07/12/2011 - 21:21\nSud BiH će ponovo odlučivati o izručenju Zdravka Mamića Hrvatskoj\nLGBTI osobe imaju iste obaveze, ali ne i prava u odnosu na heteroseksualne građane…\nOdržana sedma bosanskokrupska Čorbarijada:Najbolju čorbu napravila ekipa „SSRI 511“…\nReisu-l-ulema ef. Kavazović: SAD su garant mira u BiH, to su naši prijatelji


Fudbaler Grčkog AEK uspeo je da se dogovori s menadžerom najveće balkanske zvezde, koja će se na zabavi pojaviti kao specijalna gošća i otpevati blok svojih najvećih hitova.\nOgnjen ništa nije želeo da prepusti slučaju, pa će folk divu u Grčkoj dočekati na najvišem nivou, piše "Kurir". Prema rečima dobro obaveštenog izvora pomenutog lista, Ceca stiže avionom u kom je za nju rezervisana karta u biznis-klasi, a ispred aerodroma je čeka limuzina i nekoliko pripadnika obezbeđenja, koji će joj tokom boravka sve vreme biti na raspolaganju.\n- Ognjen izuzetno ceni i poštuje Cecu i njen rad. Oduvek je želeo da mu ona peva na rođendanu, ali se nikad pre za to nije ukazala prilika. Uslove njenog dolaska je ugovorio s menadžerima i ona će u Atinu doći s kompletnim timom svojih muzičara, kao i sa svojim frizerom. Koliko mi je poznato, Ceca u Grčku stiže s Kipra, a ne iz Beograda. Ognjen je želeo da joj maksimalno ukaže poštovanje, pa je zakupio luksuzni hotel u samom srcu Atine, koji je bukiran tokom cele godine i teško je u njemu dobiti apartman. Međutim, on je uspeo da sve sredi i pevačica će biti smeštena u sobi s najlepšim pogledom na grad - kaže izvor gorepomenutog medija.\nRažnatovićevu u sobi navodno čeka iznenađenje.\n- Ne znam još uvek o čemu se radi, ali Ognjen je veliki džentlmen i zna red. Siguran sam da je osmislio nešto što će Cecu prijatno iznenaditi - kaže ovaj izvor.\nOgnjen Vranješ pravi duplo slavlje za svoj rođendan, jer je na isti dan rođena i njegova ćerka. Iako se fudbaler razveo od supruge Danijele, ona će, prema ovim navodima, takođe biti na veselju s naslednicom. Njih dvoje odlično funkcionišu, a sportista je posvećeni otac koji najviše vremena voli da provodi sa svojom malom princezom, kako zove ćerku.\nCeca Raznatovic: Nikome ne cvetaju ruze\nOtac rijaliti zvezde Miljane Kulić, Siniša, sinoć je zbog lošeg zdravstvenog stanja hitno hospitalizovan zbog čega je njegova supruga Marija privremeno napustila rijaliti "Zadruga".\nNa muzički studio poznatih hitmejkera Miloša Roganovića i Filipa Miletića nedavno je bačena bomba, koja je načinila veliku materijalnu štetu, a za čije saniranje su morali da se zaduže, saznaje „Scena“.\nMlada pevačica Anastasija Ražnatović posetila je susednu Crnu Goru, te na tamošnjoj nedelji mode prošetala u jednoj od venčanica, što je oduševilo prisutne, dok je na reviji odzvanjao njen veliki ovogodišnji hit "Rane".


Na prevoju Han Pogled visina snijega 37 centimetara | Palelive.com\nPočetna Regija Zvornik Na prevoju Han Pogled visina snijega 37 centimetara\nNa prevoju Han Pogled visina snijega 37 centimetara\nZVORNIK – Visina snježnog pokrivača, koji na prevoju Han Pogled kod Vlasenice iznosi 37 centimetara, a na prevoju Crni vrh kod Capardi 30 centimetara, otežava saobraćaj ali nema zastoja, vanredni su večerašnji podaci preduzeća „Zvornikputevi“ koje održava magistralne i regionalne puteve u regiji Birač.\nNa ovim prevojima otežan je saobraćaj i zbog suženja puta usljed nagomilavanja snijega prilikom čišćenja.\nNa magistralnom putu Zeleni Jadar-Bratunac do granice sa Srbijom otežan je saobraćaj zbog visine snijega od 30 centimetara, kao i na putu Šekovići-Kaštelj do granice sa Federacijom BiH, gdje je visina snijega 35 centimetara.\nNa cijelom području regije Birač pada snijeg veoma slabog intenziteta, dok na kolovozu u svim pravcima visina snijega iznosi od dva do pet centimetara.\nEkipe „Zvornikputeva“ su na terenu, čiste snijeg i posipaju saobraćajnice drobljencom i solju.\nPrethodni članakOdržan drugi Memorijal „Dragan Zečević Zeka“\nNaredni članakNovac od utakmice za djecu oboljelu od rijetkih bolesti


VIJESTI – Stranica 2427 – Glas Regije\nTeško povrijeđen vozač Pežoa\nTESLIĆ – Vozač “pežoa”, čiji su inicijali I.J. iz Doboja teško je povrijeđen u saobraćajnoj nezgodi u mjestu Buletić, opština Teslić, kada je vozilom sletio sa kolovoza, saopšteno je iz dobojskog Centra javne bezbjednosti.\nNezgoda se dogodila juče oko Continue reading →\nFAO organizovao edukaciju za mljekare\nŠAMAC – U Šamcu je danas održana edukacija za mljekare o proizvodnji kvalitetne hrane za tržište EU, koju je organizovala Agencija za poljoprivredu i hranu UN /FAO/.\nOva edukacija održana je u okviru projekta pružanja hitne pomoći mljekarima u poplavljenim Continue reading →\nUkraden alat iz magacina “Komunalca”\nŠAMAC – Nepoznata lica ukrala su iz magacina šamačkog preduzeća “Komunalac” električni alat, a pričinjena šteta procjenjuje se na oko 1.000 KM, saopšteno je iz Centra javne bezbjednosti Doboj.\nKrađa je izvršena juče, a policija je obavila uviđaj. U Continue reading →\nU Republici Srpskoj i Federaciji BiH /FBiH/ danas prijepodne će biti oblačno sa snijegom, a u Hercegovini suvo, uz malu do umjerenu oblačnost, dok se popodne očekuje prestanak padavina, uz pojavu sunčanih perioda.\nSlab snijeg će i dalje padati samo Continue reading →\nSnijeg i jak vjetar otežavaju odvijanje saobraćaja\nNa dionicama u višim predjelima i preko planinskih prevoja i dalje pada snijeg koji otežava redovno odvijanje saobraćaja, a dodatne poteškoće vozačima pričinjava i jak vjetar koji stvara snježne nanose, saopšteno je iz Auto-moto saveza Republike Srpske.\nNa putnim pravcima Continue reading →\nNačelnik protiv zatvaranja područnih škola\nTESLIĆ – Planirana racionalizacija školske mreže osnovnih škola u Republici Srpskoj izazvala je nezadovoljstvo u Tesliću.\nPrema planu racionalizacije, 18 područnih škola treba da bude ugašeno, sedam škola koje su do sada imale status devetorazrednih prekvalifikovano je u status petorazrednih, Continue reading →\n5. Decembra 2019., 18:21


Srbija: U 15 opština proglašeno stanje elementarne nepogode | Banjaluka.net\nSrbija: U 15 opština proglašeno stanje elementarne nepogode\nVanredna situacija proglašena je u ovim jedinicama lokalne samouprave zbog kišnih padavina i izlivanja bujičnih i drugih vodotokova.\nU ovim opštinama do sada je poplavljeno 710 domaćinstava i evakuisano 118 osoba, saopšteno je iz Vlade Srbije.\nS obzirom na to da se prema prognozama Hidrometeorološkog zavoda očekuje nastavak padavina, ugroženim područjima potrebno je pružiti neophodnu pomoć, pa se stoga donosi odluka o proglašenju elementarne nepogode, navodi se u saopštenju.\nVlada Srbije usvojila je zaključak kojim se uspostavlja Operativni štab Republičkog štaba za vanredne situacije, s ciljem preduzimanja operativnih mjera zaštite i spasavanja od poplava na teritoriji Srbije.\nU saopštenju se navodi da, prema zakonu, elementarna i druga nepogoda, koja je uzrokovana dejstvom prirodnih sila ili ljudskom aktivnošću, prekida normalno odvijanje života u mjeri koja prevazilazi redovnu sposobnost pojedinca i lokalne zajednice da se oporave bez pomoći države.\nIz Vlade Srbije ističu da takva nepogoda prouzrokuje materijalnu štetu koja je veća od 10 odsto budžeta jedinice lokalne samouprave.\nIzuzetno, Vlada Srbije može proglasiti neki događaj za elementarnu i drugu nepogodu i odlučiti o državnoj pomoći i kada je prouzrokovana šteta manja od 10 odsto budžeta jedinice lokalne samouprave, kada za to postoje posebno opravdani razlozi, a na prijedlog Kancelarije za upravljanje javnim ulaganjima.\nVlada je prihvatila Izvještaj o stanju na području opština i gradova pogođenim elementarnom nepogodom u periodu od 6. do 8. marta i usvojila uredbe o utvrđivanju državnog programa pomoći i obnove privredne djelatnosti na poplavljenom području.\nUsvojene su i uredbe o utvrđivanju državnih programa pomoći i obnove oštećenih porodičnih i stambenih objekata, kao i državnog programa pomoći i obnove registrovnom poljoprivrednom gazdinstvu za otklanjanje posljedice poplava.


Bora Dugić dobio orden Svetog Save\nsreda, 20 februar 2013 13:39\nMaestro Bora Dugić odlikovan je ordenom Svetog save drugog stepena Srpske pravoslavne crkve za doprinos na polju umetnosti. Visoko odlikovanje SPC uručio mu je patrijarh Irinej.\nKoloseumu preti urušavanje\nsreda, 20 februar 2013 13:32\nAleksandar Gatalica dobio nagradu nagrada Meša Selimović\nponedeljak, 18 februar 2013 13:13\nPisac čiji je roman objavio izdavač "Mono i Manjana", ubedljivo je pobedio sa 19 glasova.\nPreminuo filmski reditelj Dinko Tucaković\nutorak, 19 februar 2013 14:05\nReditelj, filmski teoretičar i kritičar Dinko Tucaković umro je 19. februara u Beogradu, u 53. godini.\nFilmska remek-dela online besplatno\nponedeljak, 18 februar 2013 12:33\nViše od 500 filmova različitih žanrova, uključujući klasike drame i komedije, horora, vesterna, neme filmove, dokumentarce i animirana ostvarenja, dostupno je za besplatno gledanje na internetu.\nSaopštenje SKC-a povodom smrti Danice Ćirković\nutorak, 19 februar 2013 10:52\nSa iskrenim žaljenjem zbog smrti Danice Ćirković Studentski kulturni centar neće održati planirane humanitarne koncerte folklora koji su zakazani 19. i 20. Februara u Sali PMF-a.\nGasi se srpski Holivud - Avala film\nnedelja, 17 februar 2013 13:38\nDa li će država obustaviti stečajni postupak i spasi "Avala film" od nestajanja? Najavljeni početak rasprodaje i likvidacija filmskog studija.\nSrpska istorija stiže iz Amerike\nnedelja, 17 februar 2013 10:58\nČačanin Miodrag Đorđević poslao iz SAD u zavičaj 43 knjige iz opusa naše emigracije.\nMirko Babić: U martu nastavak snimanja serije „Ravna gora“\nponedeljak, 18 februar 2013 13:19\nKragujevac - Snimanje serije Radoša Bajića „Ravna gora“ biće nastavljeno 15. marta, izjavio je kragujevački glumac Mirko Babić, koji u seriji glumi dedu Obrada, čiji je jedan sin na strani četnika, a drugi s partizanima i oko čije se familije „vrti cela priča“.\nMiki Manojlović dobio nagradu Dobričin prsten\nnedelja, 17 februar 2013 10:53\nNagrada Udruženja dramskih umetnika Srbije za životno delo "Dobričin prsten" uručena je istaknutom dramskom umetniku Predragu Mikiju Manojloviću na svečanosti u Jugoslovenskom dramskom pozorištu. U prepunoj sali njegovih kolega, prijatelja i poštovalaca bili su i premijer Ivica Dačić i ministar kulture Srbije Bratislav Petković.\nMileni Dravić dodeljena nagrada"Joakim Vujić"\n140 godina od rođenja Radoja Domanovića\nRigoleto (MET opera) u Cineplexx-u\nDa Vinčijeve beleške online\nStrana 361 od 371


Rusija ne igra kako drugi sviraju - Sputnjik Srbija\n02:35 18 Maj 2021\n13:48 18.04.2015 (osveženo 16:19 05.10.2015) Preuzmite kraći link\n„Rusija je pouzdan partner. Vodimo nezavisnu politiku na međunarodnoj areni, a unutrašnju u zavisnosti od želje naroda“, poručio je ruski predsednik Vladimir Putin u emisiji „Vesti nedelje“.\nRusija ostaje pouzdan partner i ne prilagođava se trenutnoj situaciji u svetu, izjavio je predsednik Rusije Vladimir Putin u intervjuu u programu sa Sergejom Briljovim.\n„Imamo mnogo komponenata koje nam omogućavaju da se smatramo zemljom koja vodi, što je zaista tako, nezavisnu, suverenu politiku u međunarodnoj areni, a unutrašnju politiku sprovodi u skladu sa željom našeg naroda.“\n„U tom smislu, mi smo pouzdan partner, jer ne igramo kako drugi sviraju i ne prilagođavamo se trenutnoj situaciji“, rekao je šef ruske države.\nSarađivaćemo sa svakim predsednikom SAD kojeg izabere narod\nRusija je spremna da sarađuje sa svakim predsednikom SAD kojeg izabere američki narod, izjavio je Vladimir Putin.\n„Odgovoriću tradicionalno. Radićemo sa svakim predsednikom američke države kojeg izabere američki narod“, rekao je šef ruske države, odgovarajući na pitanje kojeg kandidata podržava u predsedničkoj trci — Hilari Klinton ili Džeba Buša.\nPutin je naglasio da Rusija ne sarađuje sa određenim fizičkim licem.\n„Mi sarađujemo sa zemljom, sa velikom i veoma uticajnom zemljom u svetu“, dodao je predsednik.\nOn je naveo da države imaju različite stavove po mnogim pitanjima.\n„U našim odnosima postoje problemi u oblasti bezbednosti. Mislim na jednostrani izlazak Sjedinjenih Država iz sistema PRO, a to je najvažnije. Imamo nesuglasica oko nekoliko pitanja iz međunarodne agende. Međutim, u isto vreme mi imamo nešto što nas ujedinjuje, što nas tera na zajednički rad“, rekao je Putin.\nPrema njegovim rečima, radi se o neširenju oružja za masovno uništavanje, borbi sa međunarodnim terorizmom i siromaštvom u svetu.\n„Mislim na zajedničke napore da svetsku ekonomiju učinimo demokratičnijom, uravnoteženijom, kako bi svetski poredak bio demokratičniji. Imamo zajedničku agendu. Spremni smo da sarađujemo sa svakim predsednikom koji bude izabran“, rekao je Putin.\nIzraelske isporuke oružja Ukrajini biće kontraproduktivne\nPredsednik Rusije Vladimir Putin smatra da izraelske vlasti imaju pravo da donose odluke o isporukama oružja Ukrajini, kao odgovor na isporuku Rusije Iranu sistema S-300, ali da je ovakav izbor kontraproduktivan.\n„Izbor je na izraelskom rukovodstvu i oni imaju prava da rade ono što misle da treba. Smatram da je to kontraproduktivno, ako se radi o smrtonosnom oružju. To će dovesti do povećanja ljudskih žrtava, dok će rezultat ostati isti“, rekao je Putin komentarišući izjavu Izraela da bi mogao da počne sa isporukama oružja Ukrajini, kao odgovor na isporuke S-300 Iranu. Putin je dodao da oružje koje Rusija isporučuje Iranu ima odbrambeni karakter i ne potkopava odbrambeni potencijal Izraela.\nPutin nije želeo da komentariše moguće priznanje DNR i LNR\nPredsednik Rusije Vladimir Putin nije želeo da komentariše moguće priznanje samoproglašenih republika Donjecke i Luganske.\n„U ovom trenutku ne bih želeo da govorim o tome, jer šta god da kažem može biti kontraproduktivno. Gledaćemo na realnost koja se javlja u životu“, odgovorio je Putin na pitanje može li da zamisli opciju pri kojoj bi DNR i LNR mogle biti priznate državama.\nRejting lista Tajm je znak poštovanja prema Rusiji\nRejting listu Tajma na kojoj je zauzeo vodeće mesto među najuticajnijim ljudima u svetu Putin smatra znakom poštovanja prema Rusiji.\nRuski predsednik je naveo da se ravnodušno odnosi prema rejtinzima, jer prema njegovim rečima, „uticaj rukovodioca ove ili one države može se oceniti, pre svega, po ekonomskoj moći ili odbrambenom potencijalu te države“.\nPutin je istakao važnost rejtinga, koje ne prave saradnici magazina, već su rezultat ankete.\n„U vezi s tim, hteo bih da zahvalim tim ljudima koji su na takav način pokazali poštovanje, ne prema meni, što je isto prijatno, već pre svega prema našoj zemlji, Rusiji“, rekao je Putin.\nVesti nedelje, partner


Terzić zadovoljan rezultatom : Nadlanu.com\nObjavljeno 9. nov 2011. / 12:00:41\nSrbija je izgubila od olimpijskog šampiona Brazila sa 3:2 u setovima iako je vodila sa 2:0 u petom kolu Svetskog kupa i osvojila jedan bod.\n"Moramo da budemo zadovoljni rezultatom. Odigrali smo utakmicu sa ogromnom motivacijom i željom i zaista je bilo primetno na terenu da u većem delu nismo dali Brazilu da osvaja lake poene. Izuzetno dobro smo igrali odbranu, imali smo drastično bolju realizaciju kontri", rekao je Terzić.\nOn je ocenio da je Brazil zasluženo pobedio jer je u ovom trenutku jači od Srbije i više nego što to rezultat pokazuje.\n"Ne mogu da ocenim da li je u nastavku utakmice došlo do pada u igri ili je Brazil zaigrao bolje, ali definitivno su zasluženo dobili utakmicu. U ovom momentu su jači od nas, čak i više nego što rezultat to pokazuje", kazao je Terzić.\nNajefikasnija u reprezentaciji Srbije Ana Bjelica sa 19 poena rekla je u meču presudila sreća, a ne znanje.\n"Mislim da smo imali šansu da ih dobijemo. Kada se lomilo pravili smo par grešaka i to nam se obilo o glavu. Peti set je bio jako težak i presudila je sreća, a ne znanje. Malo je falilo i nadam se da će nam se to vratiti i da ćemo završiti sa svim pobedama", rekla je Bjelica koja najmlađa u srpskom timu.\nSrbija će u 6. kolu igrati u petak od 11.20 protiv Japana.


Nemoć ''Orlića'', Evropsko prvenstvo je sada predaleko... - Sportske.net\nUmesto da se situacija u grupi ''zakuva'', našu reprezentaciju sad samo neka ''luda'' teorija može odvesti na završni turnir.\nSve bi bilo drugačije da je sudija ''svirao'' dva penala za Srbiju?Poluvreme - Loše vesti iz Niša, Rusi drže čas ''Orlićima''!Stolica našao idealnu postavu, ovo je tim za Ruse!Javili se iz Fudbalskog saveza Srbije, šta kažu o potencijalnoj smeni?Srbija - Ako se plasiramo, evo sa kim sigurno nećemo biti u grupi na EP 2020.\nOba gola postignuta su u prvom poluvremenu. Rusi su poveli već u osmom minutu golom Čalova, na asistenciju Sulejmanova, bila je to njihova prva prava prilika u ovom meču, a Sulejmanov je u finišu prvog poluvremena duplirao prednost i postavio konačan rezultat.\nNije ni Srbija bila bez šansi, propuštali su ih Joveljić, Videsavljević, a bilo je i par spornih situacija, pogotovo ona u finišu meča, kada je Oblijakov igrao rukom u svom kaznenom prostoru, ali penala za ''Orliće'' nije bilo.\nSrbiji do kraja kvalifikacija ostaju još četiri utakmice (Letonija i Estonija u gostima, Bugarska i Poljska kod kuće), ali zanimljivo je da će se te utakmice igrati tek od septembra naredne godine.\nDo tada će valjda stasati i neki novi klinci...\nSerbia U21 - Russia U21 Резултати Уживо


Srbija : ugovor na papiru više neće biti potreban – Visegradlive.com\nHome / Zanimljivosti / Srbija : ugovor na papiru više neće biti potreban\n18. Januara 2019.\tZanimljivosti 66 Views\n– Zahvaljujem na podršci usvajanju jedne od ključnih mera Nacionalnog programa za suzbijanje sive ekonomije i realizaciji važnog koraka u digitalizaciji javne uprave. Novi sistem je pokazatelj posvećenosti Vlade Srbije zaštiti prava radnike i stvaranju uređenog sistema za privredu, potvrda odgovornog vođenja državnih finansija i predstavlja pobedu za sve tri strane – izjavila je premijerka Ana Brnabić na predstavljanju portala, kojem su prisustvovali ministri Zoran Đorđević i Branislav Nedimović, direktorka Poreske uprave Dragana Marković i ambasador Nemačke Tomas Šib.\n– Nakon studijskih poseta Hrvatskoj i Mađarskoj, pokrenuli smo inicijativu pred Vladom i obezbedili podršku GIZ-ovog Otvorenog regionalnog fonda za modernizaciju opštinskih usluga za rad na reformi i izradu portala. U narednih nekoliko meseci sprovešćemo 60 obuka za poslodavce i institucije i podržati uspostavljanje servisnih centara u lokalnim samoupravama za pomoć poljoprivrednicima u korišćenju platforme. Ulazak makar polovine sezonaca u legalne tokove bi u narednih pet godina doneo ne samo budžetske prihode od 15 miliona evra već i podsticaj da rešenje proširimo na građevinarstvo i turizam – izjavio je predsednik UO NALED-a Vladimir Novaković povodom predstavljanja portala.\nZa dodatne informacije možete da nas pozovete na 0631146474 (Milica Dobrašinović, koordinatorka za odnose s javnošću) ili pišete na m.dobrasinovic@naled.rs\nPrevious Oblačno uz slab snijeg\nNext Andrić i mimoza vezuju Višegrad i Herceg Novi


Pozorišne predstave za decu – KC Batocina\nPočetna / Blog / Pozorišne predstave za decu\nPozorišna predstava “Maša i medved” beogradskog dečijeg pozorište “Mašino pozorište” izvedena je juče za mališane u Batočini, u sali KC „Dositej Obradović“.\nOvo pozorište postoji već više od 10 godina, a njegove predstave igrane su širom bivše Jugoslavije, ali i u inostranstvu. Sa decom se, inače, druži proverena ekipa glumaca, a predstave govore o ljubavi i prijateljstvu, borbi između dobra i zla. Prožete su songovima, igrom i prelepim kostimima. Edukativnog su karaktera, pa deca uz zabavu mogu naučiti još ponešto novo.\nPravi hit među mališanima, Patrolne šape, gostovale su sinoć kod nas, a dečica iz Batočine i okolnih mesta dobrano su popunila salu KC „Dositej Obradović“.\nOvu popularnu pozorišnu predstavu izveli su studenti glume na Akademiji lepih umetnosti u Beogradu u klasi profesora Božidara Đurovića, a nalazi se na redovnom repertoaru pozorišta „Pinokio“ u Beogradu.\nSa decom su se tokom ove interaktivne predstave družila četiri lika – Čejs, Maršal, Rajder i Brankica brbljivica, a govori o ljubavi i prijateljstvu, večitoj borbi između dobra i zla. Predstava je prožeta songovima, igrom i prelepim kostimima, edukativnog je\nkaraktera, pa su deca uz zabavu mogla naučiti još ponešto novo.\nSledeće druženje sa našim najmlađim sugrađanima zakazujemo za utorak, 9. april, kada će u kulturnom centru gostovati Maša i medved.\nBY ktcbatocina 0 Više\nNova fasada na zgradi Kulturnog centra\nHumanitarni koncert KUD-ova


Tanjug 30. jula 2021. 07:33\nVAŠINGTON – Međunarodna svemirska stanica (MS S) bila je nakratko destabilizovana, kada su se mlazni pogoni novopridošlog ruskog istraživačkog modula “Nauka” nenamerno pokrenuli nekoliko sati nakon što je on pristao.\nNasa je na Tviteru saopštila da su motori modula počeli neočekivano da se pokreću juče u 12.45 pomerajući stanicu za 45 stepeni izvan položaja, a komunikacija sa posadom MS S je tokom incidenta prekinuta na nekoliko minuta, ali oni zaista nisu osetili nikakvo kretanje dok se svemirska stanica naginjala pola stepena u sekundi sve dok timovi na Zemlji nisu uspeli da povrate kontrolu aktiviranjem potisnika na drugom modulu.\nMotori „Nauke“ su na kraju isključeni, svemirska stanica je stabilizovana i njena orijentacija vraćena je u normalu, a istraga o uzrocima ovog incidenta je u toku, saopštila je Nasa.\nIncident je primorao Nasu i Boing da do najmanje 3. avgusta odlože probni let svemirske letelice “Starlajner” na MŠ koji je bio predviđen za danas.\nRuski višenamenski laboratorijski modul „Nauka“ nakon 14 godina čekanja na Zemlji i osam dana orbitalnog leta pristao je juče uz Međunarodnu svemirsku stanicu.\n“Nauka“ je prvi ruski segment koji je u poslednjih 11 godina poslat na MS S, a pre njega je 2010. godine lansiran mali istraživački modul „Rasvet“.


PLAĆALI OGLAŠAVANJE PRIJE POČETKA KAMPANJE Devet političkih stranaka kažnjeno na sjednici CIK - Srpskainfo\nDevet političkih stranaka kažnjeno je novčano na današnjoj sjednici Centralne izborne komisije BiH jer su vodile plaćenu kampanju prije službenog početka kampanje.\nNajveću kaznu platit će Stranka demokratske akcije, budući da su Asocijacija mladih SDA Teslić te kandidati Admir Ljeskovica i Kenan Agić vodili plaćenu kampanju na Fejsbuku prije službenog početka kampanje. Ukupna kazna iznosi 3.000 KM, prenosi Klix.\nPokret demokratske akcije (PDA) i Savez nezavisnih socijaldemokrata (SNSD) kažnjeni su sa po 1.000 KM jer su njihovi kandidati Alen Kamerić i Miroslav Vujić platili oglas na Fejsbuku prije službenog početka kampanje.\nTakođe sa 1.000 KM zbog plaćene kampanje na Fejbuku prije službenog početka izborne kampanje će biti kažnjeni i Gradski odbor Saveza za bolju budućnost Tuzla i Socijaldemokrati BiH Zenica.\nSocijalistička partija srpske (SPS) i Demokratska fronta (DF) kažnjene su sa po 1.000 KM zato što su njihovi kandidati Saša Kondić i Munevera Lalčić vodili plaćenu kampanju na Fejsbuku prije početka službene kampanje.\nOdbor iz Teslića Demokratskog narodnog saveza (DNS) vodio je plaćenu kampanju na Fejsbubu prije službenog početka kampanje i kažnjeni su sa 1.000 KM.


Ukupno 659 slučajeva COVID-19 uz dva nova smrtna ishoda | TV Istok\nMinistar zdravlja u Vladi Republike Srbije Zlatibor Lončar saopštio je danas da je u našoj zemlji do sada koronavirusom zaraženo 659 osoba, pri čemu su tokom dana zabeležena dva nova smrtna ishoda usled posledica zaraze ovim virusom.\nLončar je na redovnoj konferenciji za novinare u Palati Srbija naveo da je u poslednja 24 časa testirana ukupno 371 osoba, a da je rezultat bio pozitivan u 131 slučaju.\nOn je precizirao da se na bolničkom lečenju trenutno nalazi 334 ljudi, od kojih je 49 osoba na respiratoru, pri čemu je devet pacijenata u veoma teškom stanju.\nMinistar je naveo da su novi smrtni slučajevi zabeleženi u Infektivnoj klinici, gde je preminula jedna žena, kao i u Nišu, gde je reč o muškarcu koji je 1957. godište.\nLončar je rekao da su ova dva pacijenta imala i više hroničnih bolesti.\nOn je ponovio da građani moraju da shvate da svi kontakti moraju da budu svedeni na minimum, i najavio da će zabrana kretanja biti produžena vikendom, jer je, kako je ocenio, neshvatljivo da je u trenutnim okolnostima, i pored svih apela nadležnih, u Beogradu ovoliko ljudi na ulicama.\nEpidemiolog Predrag Kon upozorio je na to da se u našoj zemlji beleži strmi porast obolelih, i ponovio da se kontakti moraju zaustaviti, ako treba i rigorozno.\nKon je rekao da se nijednom nije dogodilo ovo što se događa sada, da je država tako čvrsto stala iza struke, a struka kaže da je jedino rešenje prekid svakog kontakta i zatvaranje u kuće.\nDo sada se išlo na to da se ne donose najrigoroznije mere, ali ako bude moralo i one će biti uvedene, poručio je on.\nKon je objasnio da širenje virusa kreće ozbiljno u pojačanu eskalaciju, jer mu je i veći potencijal za širenje, zbog sve većeg broja obolelih.\nPrema njegovim rečima, sada beležimo one zaražene od pre četiri ili pet dana, što je i trajanje inkubacije, te je pritisak sve veći da se mere moraju pooštravati. Do sada smo mogli da budemo zadovoljni što smo dobili tu nedelju, ali porast pokazuje da do kraja nedelje može biti dvostruko veći broj zaraženih.\nU ovakvoj situaciji, kako je istakao, epidemiolozi podržavaju rigoroznije mere i zajednički je stav da na sve moguće načine mora da se spreči kontakt.\nNačelnik Infektivne klinike Goran Stevanović je, kada je reč o nestašici antimalarika u apotekama i njihovoj primeni, naglasio da ti lekovi ne služe za sprečavanje širenja i odbranu od virusa, te se ne smeju koristiti samoinicijativno, zbog neželjenog efekta.\nOvi lekovi se koriste kada pacijent već oboli od upale pluća kako bi ublažili zapaljenje, a ne protiv virusa, kako su neki neodgovorni u medijima objavili. Zato je i manjak u apotekama jer ih ljudi masovno kupuju i uzimaju na svoju ruku. Tih lekova imamo, ali opet apelujem da se ne koriste za odbranu od virusa jer za to je efikasno rešenje samo izolacija, poručio je Stevanović.\nPrevious : Nova hapšenja u Negotinu i Kladovu\nNext : 7 registrovanih slučajeva COVID – 19 u Istočnoj Srbiji


Preminuo osnivač FAF-a Vojislav Vučinić - Advertiser Serbia\nPreminuo osnivač FAF-a Vojislav Vučinić\nS ovim u veziFestival autorskog filmakulturaVojislav Vučinić\nIstaknuti filmski poslenik Vojislav Vučinić, osnivač Festivala autorskog filma, preminuo je 19. decembra u Beogradu u 80. godini\nVučinić je rođen 1939. godine u Beogradu, gde je diplomirao engleski jezik na Filološkom fakultetu. Karijeru je započeo kao prevodilac u „Avala filmu“, a kasnije prešao u „Jugoslavija film“ i bio dugogodišnji direktor tog velikog i uspešnog preduzeća za uvoz i izvoz filmova, kao i organizaciju različitih filmskih manifestacija.\nOdličan poznavalac i ljubitelj filma Vojislav Vučinić je početkom 90-ih godina osnovao Festival autorskog filma – „Pogled u svet“. Kao prvi direktor FAF-a uložio je svoju viziju i energiju, zajedno sa umetničkim direktorom Slobodanom Novakovićem, kreirajući program koji je već od prvog izdanja, 1994. godine, osvojio ljubav pravih filmofila i vremenom narastao u jednu od najznačajnijih međunarodnih manifestacija sedme umetnosti na ovim prostorima.\nUoči 22. FAF-a 2016. godine, Vučinić je podsetio da je taj festival započeo život kao „plod inspiracije i jednog drugačijeg, gotovo revolucionarnog pristupa“.\nTada je rekao i da je još pre 30-40 godina prestao da gleda takozvane zabavne filmove i okrenuo se „filmovima iz pravog života i iz različitih kultura“. „Čudio sam se važnim festivalima koji su u svoje programe stavljali i komercijalne filmove. Verovatno je reč o saradnji sa filmskom industrijom, ali mi nemamo takve obaveze. U startu smo se odlučili da radimo bez kompromisa, da prikazujemo samo umetničke filmove. Naravno, publika i kritika mogu imati različita mišljenja o svakom od njih, ali je bitno da svi spadaju u ono što se karakteriše kao autorski film“, rekao je Vučinić.\n„U vreme osnivanja festivala znali smo da neće biti za najširu publiku, ali smo intuitivno osećali da Beograd ima sloj ljudi koje će interesovati ovakav program, da je Beograd grad u kojem može da se napravi jedan takav festival“, izjavio je Vučinić. Kako je dodao, filmovi ne mogu da promene svet, ali je uveren da „umetnički film ima tu snagu da pojedinac promeni svoj pogled na svet“.\nVreme i mesto komemoracije povodom smrti Vojislava Vučinića biće objavljeni naknadno.


Nikolas Maduro na mitingu u Karakasu 17. maja 2018.\nPredsednik Venecuele Nikolas Maduro preživeo je pokušaj ubistva dronovima sa eksplozivom i okrivio SAD i Kolumbiju za navodni napad.\nAmerički sekretar za nacionalnu bezbednost Džon Bolton demantovao je da SAD imaju bilo kakvu ulogu u incidentu.\n“Ako vlada Venecuele raspolaže dokazima koje bi htela da nam predstavi, a koji ukazuju na potencijalno krivično delo, ozbiljno ćemo ih razmotriti. U međuvremenu, bićemo fokusirani na korupciju i represiju Madurovog režima u Venecueli”, rekao je Bolton za Foks Njuz.\nU govoru koji je u subotu kasno uveče prenosila nacionalna televizija, Maduro je izjavio da "sve ukazuje" na desničarsku zaveru za koju tvrdi da je organizovana u susednoj Kolumbiji. Rekao je da su ga Bog, narod i venecuelanske oružane snage spasile od pogibije.\n"Taj dron je dolazio po mene ali je oko mene bio štit ljubavi", rekao je Maduro i dodao: "Siguran sam da ću živeti još godinama."\nPredsednik Venecuele je rekao da "nema sumnje da je ime iza napada (kolumbijski predsednik) Huan Manuel Santos. Francuska novinska agencija (AFP) prenosi da njen izvor iz kolumbijske vlade navodi da su optužbe protiv predsednika Santosa "bez osnova."\nMaduro ističe da prvobitna istraga ukazuje da "mnogi od onih koji su finansirali napad žive u američkoj državi Floridi." "Nadam se da je predsednik Tramp spreman da se bori protiv tih terorističkih grupa", kazao je venecuelanski lider.\nDok je Maduro govorio o ekonomiji Venecuele na jednom skupu, na TV snimcima se vidi kako su predsednik i drugi delovali iznenađeno kada se čuvo zvuk više eksplozija. Trenutak kasnije, videlo se kako vojnici skaču i traže zaklon.\nU Venecueli već nekoliko godina traju previranja. Nekada jedna od najbogatijih zemalja Latinske Amerike, posle godina loše uprave i neuspešne socijalne politike doživela je eroziju nacionalne stabilnosti što je dovelo do društvenog nezadovoljstva i inflacije koja se otela kontroli.


Beograd blokadom diže cijenu pred završnicu dijaloga - CdM\nBeograd blokadom diže cijenu pred završnicu dijaloga\nBeograd blokadom ulaska karatistima i delegaciji parlamentaraca s Kosova želi da “poveća cijenu” u završnici dijaloga s Prištinom, piše danas dnevnik Koha ditore.\n“Reprezentativcima Kosova u karateu nije dozvoljeno učešće na Evropskom šampionatu u Novom Sadu. Povučen je i poziv poslanicima Skupštine Kosova za učešće na konferenciji u Beogradu. Poznavaoci prilika su kazali da je ovo djelovanje Srbije preduzeto da se poveća “cijena” u finalnom dijelu dijaloga”, prenio je dnevnik.\nPoslanici Skupštine Kosova Vjosa Osmani, Iljir Deda i Bljerta Deliu Kodra bili su pozvani da učestvuju na konferenciji pod nazivom “Putem ideje EU ka miru i razvoju”, koju 11. i 12. maja u Beogradu organizuje Skupština Srbije.\nSva tri pozivna pisma juče je objavio poslanik Iljir Deda koji je na Facebooku napisao da je na Dan Evrope takvo ponašanje “antievropsko i u suprotnosti sa verbalnim izjavama za normalizaciju odnosa i opredijeljenjem za evropski put”.\nKoha je prenijela izjavu predsjednika Odbora za evropske integracije Skupštine Srbije Nenada Čanka koji je rekao da je otkazivanje učešća delegacije Kosova neopravdano i da poziv koji je dostavljen kosovskim poslanicima ne znači priznanje nezavisnosti Kosova.\nČanak je dodao da je povlačenje poziva posljedica direktive predsjednika Srpske radikalne stranke Vojislava Šešelja.\nTagovidijalog Evropa Kosovo Srbija


Prizor sa jučerašnjih demonstracija u Teheranu\nIranski zakonodavci traže da se lideri opozicije suoče sa smrtnom kaznom zbog jučerašnjeg organizovanja antivladinih skupova u nekoliko iranskih gradova.\nKonzervativni članovi iranskog parlamenta izjavili su danas da bi liderima opozicije Miru Hoseinu Musaviju i Mehdiju Karubiju trebalo suditi za pobunu, što je prestup kažnjiv smrću. Pomenuti reformistički orijentisani lideri sazvali su juče skupove u Teheranu i drugim gradovima, u znak solidarnosti sa nedavnim ustancima u arapskim zemljama protiv autoritativnih vlada.\nMusavijev sajt kaže da su prema "nepotvrđenim izveštajima" snage bezbednosti uhapsile više stotina ljudi tokom demonstracija više hiljada aktivista na ulicama prestonice, uprkos zvaničnoj zabrani okupljanja.\nZamenik šefa iranske policije, Ahmad Reza Radan, rekao je da su vlasti hapsile demonstrante, ali nije rekao koliko. On je takođe rekao da se jedna zabranjena opoziciona grupa priključila demonstracijama i pucala na policajce, ubivši jednog prolaznika i ranivši devetoricu pripadnika snaga bezbednosti. Ni jedan nezavisni izvor nije potvrdio da se taj incident dogodio.\nOčevici kažu da su iranske snage bezbednosti ispaljivale patrone sa suzavcem kako bi rasterale demonstrante, od kojih su neki skandirali parole u kojima se iranski lideri upoređuju sa autokratskim arapskim vlastodršcima zbačenim u ustancima u Egiptu i Tunisu.\nPredsedavajući iranskog parlamenta Ali Laridžani optužio je Sjedinjene Države i njihove saveznike da koriste iranski opozicioni pokret kao sredstvo za podsticanje nereda.\nAktivisti koji su juče marširali u Teheranu takođe su skandirali "smrt diktatoru" - što je parola koju su koristili reformisti kada su demonstrirali protiv ponovnog izbora konzervativnog predsednika Mahmuda Ahmadinedžada, na spornim izborima 2009. godine. Kasno sinoć slične parole mogle su se čuti sa teheranskih krovova, slično kao tokom nemira pre dve godine.\nIranske snage bezbednosti opkolile su kuće Musavija i Karubija kako bi ih sprečile da se pridruže demonstracijama. Njih dvojica predvodila su proteste 2009, pošto ih je Ahmadinedžad pobedio na izborima za koje opozicija kaže da su bili namešteni, što vlada odbacuje.\nIranska opozicija saopštila je da su antivladini aktivisti demonstrirali juče u Isfahanu, Širazu i Kermanšahu.